“Əgər belə olsa, biz Dağlıq Qarabağ üzərində suveren hüquqlarımızı bərpa edə bilməyəcəyik - Editor.az\n– Biz Rusiya sülhməramlılarına beynəlxalq səviyyədə hər hansı statusun verilməsinə imkan verməməliyik. Çünki, bu ən azı uzun onillər ərzində bizə Dağlıq Qarabağ üzərində suveren hüquqlarımızı bərpa etməyə imkan verməyəcək. Qərbin Rusiya ilə münasibətlərində ciddi problemlərin olmasına baxmayaraq Qərb ermənilərə dəstək müqabilində Rusiyanın Azərbaycanla zorakılıq dilində danışmasını və Qarabağ üzərində Azərbaycanın suveren hüquqlarının bərpa olunmasına imkan verməməsini alqışlayacaq. Çünki başa düşürlər ki, Rusiya neytrallığını saxlayıb 44 günlük savaşda Ermənistana əsgəri dəstək verməməklə özünün Türkiyə, İran və Ermənistanla dəmir və avtomobil yollarının açılmasına şərait yaratsa da, onun əsl hədəfi Ermənistandakı “Sorosçu” hakimiyyət idi. Mən də zamanla Paşinyanın Ermənistanda hakimiyyətə gəlməsini Qarabağın azadlığı üçün bir şans kimi qiymətləndirir, Azərbaycan iqtidarını Ermənistanın “Sorosçu” hakimiyyət faktorundan maksimum yararlanmağa çağırırdım. Əgər yaxın tarixə ekskurs etsəniz görərsiniz ki, bununla yanaşı, onu da təklif edirdim ki, Azərbaycanın Dağlıq Qarabağ üzərində suveren hüquqlarının bərpa olunması naminə, Rusiyanın münaqişədə neytrallığını təmin etmək üçün, onun Azərbaycanda, Qəbələdəki kimi, hərbi baza yaratmasına da razılıq vermək olar. Rusiya özünün Azərbaycanda mövcudluğunu sülhməramlı hərbi iştirakda görürsə, maraqlı olmayacaq ki, Azərbaycan Dağlıq Qarabağ üzərində suveren hüquqlarını bərpa etsin və münaqişə həll olunsun. Çünki onun Azərbaycanda hərbi mövcudluğu bu münaqişəyə bağlıdır. Bu acı həqiqətləri dediyim üçün bəzi gerizəkalılar məni “rusiyayönümlü” siyasət yürütməkdə ittiham edirlər.\nVaxtilə mərhum Prezident Əbülfəz Elçibəy də Rusiyanın Qarabağ savaşında neytrallığını təmin etmək üçün bizim İranla sərhədlərimizi Rusiya ilə birgə qorumağa razılıq vermişdi. Hətta Rusiyalı jurnalistlərə verdiyi və ORT kanalında yayımlanan müsahibəsində həmin sənədi Prezident kimi parafladığını da qeyd etmişdi. Hər kəs həmin müsahibə ilə “YouTube”da tanış ola bilər. Məhz bu səbəbdən Qarabağdakı Rusiya sülhməramlılarına beynəlxalq status verilsə və onların Azərbaycanda qalması bizim yox, beynəlxalq birliyin qərarından asılı olsa, münaqişə heç vaxt həll olunmayacaq və biz Dağlıq Qarabağ üzərində suveren hüquqlarımızı bərpa edə bilməyəcəyik.\n– İlk növbədə Prezidenti kənar təzyiqlərdən qorumaq üçün birliyimizi saxlamalı və onu müdafiə etməliyik. İkincisi, azad bazar münasibətlərinə əsaslanan və rəqabətədavamlı iqtisadiyyat, güclü peşəkar ordu qurmalıyıq. Bazar iqtisadiyyatını dəstkləyən qanunlarımız olduğu üçün Dünya Bankının “Doing Business” hesabatı üzrə ön cərgədəyik, amma qanunlara əməl olunmasınada problemlərimiz olduğu üçün ölkə iqtisadiyyatına investisiya qoyuluşu artmır. Bu istiqamətdə problemlərin həlli üçün Prezidentin tapşırıqları yerinə yetirilməli, müvafiq islahatlar həyata keçirilməlidir.\nDağlıq Qarabağ ətrafındakı rayonlarımızın qısa zamanda bərpasına və məskunlaşmasına nail olmalıyıq. Daha çox diqqət Laçın və Kəlbəcərin inkişafına yönəldilməlidir. Bu rayonların kənd sakinlərinə pul verilməlidir ki, gedib evlərini bərpa edib heyvandarlıqla məşğul olsunlar. Kəlbəcərdəki “İstisu” turizm mərkəzinin- sanatoriyasının yaxınlığında hava limanının tikintisinə başlamalı, Şuşada və Kəlbəcərdə Ordumuzun ən güclü dağ-desant diviziyaları yerləşdirilməlidir.\nDağlıq Qarabağın Azərbaycanın tərkibində qalmasını 44 günlük savaş və coğrafiya müəyyən edib. Bizə qalır onun ətrafını məskunlaşdırıb güclü iqtisadiyyat qurmaq, ətrafda hərbi baxımdan möhkəmlənmək. Dağlıq Qarabağla iqtisadi və insani əlaqələr öz işini görəcəkdir. Bunlarla yanaşı, qətiyyətli xarici siyasət aparmalı, Rusiya ilə əlaqələr yüksək səviyyədə saxlanılmalı, Türkiyə ilə daha da yaxınlaşma siyasəti davam etdirilməlidir. Rusiya ilə bütün problemlərin strateji əməkdaşlıq ruhuna uyğun, danışıqlar yolu ilə çözülməsinə çalışmalıyıq.\nYeri gəlmişkən, mənim “adi silahlarla döyüş meydanında məğlub olacağı təqdirdə Rusiyanın kiçik başlıqlı nüvə silahından istifadə edə biləcəyi” barədə fikirlərimi “təhlil” edən artist kütbeyinlər gedib Rusiyanın hərbi doktirinasını və müasir dünyada baş verənləri təhlil emək gücünə sahib olmaları üçün siyasi ədəbiyyatı oxuyub, zorakılığa söykənən beynəlxalq siyasi prosesləri izləsinlər. Bu gün özünü dünyanın ən demokratik ölkələri hesab edənlər belə rəqiblərini kişik başlıqlı nüvə zərbələri ilə hədələyirlər. O cümlədən bizim qonşu İranı.\n26.02.2021 - 18:40346\n25.02.2021 - 20:044536\n24.02.2021 - 21:433858\n25.02.2021 - 13:382350


Dünyanı heyrətə gətirən 10 səs - “Turetski xoru” Heydər Əliyev Mərkəzində çıxış edəcək\nAna səhifə » Mədəniyyət » Dünyanı heyrətə gətirən 10 səs - “Turetski xoru” Heydər Əliyev Mərkəzində çıxış edəcək\nOktyabrın 10-da Heydər Əliyev Mərkəzində “Turetski xoru”nun konserti keçiriləcək.\nMərkəzdən AZƏRTAC-a bildirilib ki, art qrup Bakı konsertində repertuarında olan ən məşhur kompozisiyaları - dünya klassikasının şedevrlərindən xalq mahnılarına qədər müxtəlif hitləri təqdim edəcək.\n“Turetski xoru” XXI əsrin musiqi fenomeni, dünyanı heyrətləndirən unikal səsə, geniş vokal imkanlara, aktyor ustalığı və qeyri-adi xarizmaya sahib ifaçıların sinerjisidir.\n“Turetski xoru” debütünü 1990-cı ildə edib. Art qrupun yaradıcısı və bədii rəhbəri Rusiyanın Xalq Artisti Mixail Turetskidir.\nKollektivin repertuarı sərhədsizdir - onlar dünya klassikasından rokadək, pop musiqisindən operayadək, cazdan xalq mahnılarınadək müxtəlif əsərlər ifa edirlər. Qrupun ifasında 10-dan çox dildə kompozisiyalar yer alıb.\nOnları populyarlıq rekordçuları adlandırırlar: səhnəyə 6000 dəfədən çox çıxıblar, turneləri zamanı 4,5 milyon kilometr yol gediblər. Kollektiv Rusiyanın müxtəlif şəhərlərində mütəmadi konsertlər verməklə yanaşı, tez-tez Baltikyanı ölkələrdə, Almaniya, ABŞ, Kanada, İsrail və Belarusda qastrollarda olur. Qrup İspaniya, Niderland, Belçika, İsveçrə, Avstraliya, Çin və Vyetnamda da çıxış edib. Təkcə bu ilin mayında musiqi marafonu çərçivəsində 10 gün ərzində 7 ölkənin müxtəlif şəhərlərində - Paris, Lyublyana, Vyana, Berlin, Təl-Əviv, Nyu-York və Minskdə konsertləri olub.\nQrupun konsert proqramları hər zaman anşlaqla keçib. 2015-ci il mayın 9-da Moskvada təqdim etdiyi “Qələbə mahnıları” adlı konsert proqramına rekord auditoriyasını - 150 min tamaşaçısını toplayıb. Kollektivin ən inanılmaz xüsusiyyətlərindən biri də zalda istənilən auditoriyanı oxuda bilmək bacarığıdır.\nBakı konsertinin biletlərini Heydər Əliyev Mərkəzinin kassası və iTicket.az satış məntəqələrindən əldə etmək olar.


“Nazirlər zəhmət çəkib, hər gün xalqın qarşısına çıxsın” – Fazil Mustafa – Yenicag.Az\nAna Səhifə Cəmiyyət “Nazirlər zəhmət çəkib, hər gün xalqın qarşısına çıxsın” – Fazil Mustafa\n“Nazirlər zəhmət çəkib, hər gün xalqın qarşısına çıxsın” – Fazil Mustafa\nYeni Çağ Media Qrupu – Fevral 23, 2016 - 15:53\nMillət vəkili Fazil Mustafa bu gün Milli Məclisdə 2016-cı ilin büdcə layihəsinin müzakirəsi zamanı deputat Siyavuş Novruzovun nazirlərin ünvanına səsləndirdiyi ittihamlara reaksiya verib.\nO, bu barədə özünün feysbuk səhifəsində yazıb. Deputat qeyd edib ki, nazirlərin büdcə müzakirəsində iştirakı mənasızdır: “Siyavuş Novrozov deyir ki, niyə iqtisadi sahəyə məsul nazirlər, baş nazirin müavinləri burada iştirak etmirlər ki, çıxan sualları cavablandırsınlar. Mənsə düşünürəm ki, onların burada iştirakının heç bir mənası yoxdur. Zəhmət çəkib televiziyada və ya tədbirlərdə hər gün xalqın qarşısına çıxsınlar və devalvasiyadan sonra zəlil vəziyyətə düşmüş insanlara gördükləri tədbirlər barədə bilgilər versinlər.\nİnhisarçılığa qarşı konkret hansı tədbirlər görülür? Hansı dəqiq iş yerləri açılır? Sahibkarların vergi orqanları tərəfindən sıxışdırılmasına qarşı hansı sərt tədbirlər nəzərdə tutulur? İri holdinqlərin vergiyə tam şəkildə cəlb olunması yekunlaşdırılıbmı?\nÖlkənin ərzaq təminatını əlində cəmləyən holdinq özünün 49 şirkəti ilə 2014-cü ildə büdcəyə ödədiyi mənfəət vergisi 3,5 milyon manat olubsa, demək bu vergi fiziki və hüquqi şəxslər adı altında sahibsiz sahibkarlardan daha çox pul yığılmağa davam edəcəklər”.\nDeputatın fikrincə, iqtisadi sistem primitiv əsaslarda qurulduğuna görə, devalvasiya bütün paxırları ortaya qoydu: “Məlum oldu ki, çoxsaylı iqtisadiyyat haqqında deyilənlərin heç bir elmi əsası yoxmuş. Ölkədə qeyri-neft sektorunda gəlirli heç bir sahə yoxdur. Kənd təsərrüfatı, turizm, sənaye istehsalı sahəsində mənfəətlə işləyən müəssisələri barmaqla saymaq olar. Yalan statistikadan qurtulmalıyıq, vətəndaş aldığı maaşın dəyərində istehlak zənbilinə sahib deyilsə, demək bu maaşın real əsası yoxdur. Demirəm ki, vətəndaşın istehlak zənbilində qara kürü olsun, heç olmazsa normal qidalanmasına aid ərzaq məhsulları olsun. Bu büdcə layihəsi vətəndaşlarımızı və iqtisadiyyatımızı böhrandan çıxara bilməz və bu layihənin əleyhinə səs verəcəyəm”.


Prezident İlham Əliyev Gəncə şəhər 1 saylı tam orta məktəbdə yenidənqurma işlərindən sonra yaradılan şəraitlə tanış olub | Xalq Qəzeti\n11.11.2017 10:19 | Oxunma sayı: 612\nAzərbaycan Respublikasının Prezidenti İlham Əliyev noyabrın 10-da İsmət Qayıbov adına Gəncə şəhər 1 saylı tam orta məktəbin binasında aparılan əsaslı təmir və yenidənqurma işlərindən sonra yaradılan şəraitlə tanış olub.\ndövlətimizin başçısına məktəbin binasında aparılan əsaslı təmir və yenidənqurma işləri ilə bağlı məlumat verildi. Bildirildi ki, ümumi sahəsi 4,8 hektar olan məktəb 2140 şagird yerlikdir. Məktəbin 980 şagird yerlik birinci korpusu 1934-cü ildə, 1160 şagird yerlik ikinci korpusu isə 1974-cü ildə inşa edilib. Burada əsaslı təmir və yenidənqurma işlərinə 2015-ci ilin may ayında başlanılıb və 2017-ci ilin noyabrında tam başa çatdırılıb. Binanın hər iki korpusu 4 mərtəbədən ibarətdir. Burada 80 sinif otağı, fizika, kimya, biologiya laboratoriyaları, 2 informatika otağı, kitabxana, 200 yerlik akt zalı, idman zalı və 100 yerlik bufet var.\nQeyd edilib ki, hazırda bu məktəbdə 1157 şagird təhsil alır. Onların təlim-tərbiyəsi ilə 109 müəllim məşğul olur. Bu təhsil ocağı həmişə məzunları ilə fəxr edib. Diqqətə çatdırılıb ki, məktəbin məzunları arasında 4 elmlər doktoru, 36 elmlər namizədi var. Ali məktəblərə qəbulun nəticələrinə görə, son 3 ildə 160 məzun tələbə adı qazanıb.\nMəktəb müasir avadanlıqlarla, videomüşahidə, yanğın əleyhinə siqnalizasiya sistemləri ilə təchiz edilib. Binaya yeni internet və telefon xətləri çəkilib. Məktəbin təbii qazla işləyən qazanxanası, transformator yarımstansiyası təmir edilib, su təminatı üçün 150 tonluq çən quraşdırılıb, yanğın əleyhinə 100 kubmetrlik anbar tikilib.\nƏrazidə açıq idman meydançası yaradılıb, binanın həyətində geniş abadlıq və yaşıllıq işləri aparılıb.


Mövzu 5: Gömrük Yük Bəyənnaməsinn tətbiqi - Azərbaycan Respublikasında gömrük işinin təşkili\nGömrük Yük Bəyənnaməsinn tətbiqi.\nMalların və nəqliyyat vasitələrnin sənədləşdirilməsində GYB-nin əsas sənəd kimi istifadə olunması.\nGYB əsas bölmələrinin xarakteristikası.\nGYB tətbiqi ilə gömrük rəsmiləşdirilməsi və gömrük nəzarəti üçün vacib olan sənədlər.\nGYB-nin təbiqində gömrük rəsmiləşdirilməsinin və gömrük nəzarətinin aparılması ardıcıllığı.\n1.Malların və nəqliyyat vasitələrnin sənədləşdirilməsində GYB-nin əsas sənəd kimi istifadə olunması.\nAz R-nın gömrük sərhədindən keçirilən mallar və nəqliyyat vasitələri və ya aid olduğu gömrük rejimi dəyişdirilən mallar, nəqliyyat vasitələri respublikanın gömrük orqanlarına bəyan olunur. Bəyanetmə müəyyən olunmuş formada (yazılı, şifahi və s.) mallar və nəqliyyat vasitələri, onların gömrük rejimi haqqında dəqiq məlumat verilməsi yolu ilə həyata keçirilir. Bəyənnamə formasını və qaydalarını, həmçinin, gömrük məqsədləri üçün lazım olan məlumatların siyahısını gömrük işini aparan icra hakimiyyəti orqanı müəyyən edir. Malları, onların gömrük rəşmilədirilməsini həyata keçirən gömrük orqanı bəyan edir.\nDəniz və çay gəmilərinin respublikanın , yaxud ölkənin ərazisində yola düşdükləri su və ya hava limanında bəyan olunur.\nQeyd olunduğu kimi YGB-nin müxtəlif formalarından istifadə olunur.\nŞifahi bəyənnamə sərnişinlərin baqajlarının və əl yüklərinn gömrük rəsmiləşdirilməsi zamanı tətbiq oluna bilər. Bəyənnamənin bu formasına sərnişinlərin beynəlxalq hava limanında “yaşıl koridordan” keçməsi misal ola bilər.\nTəcrübədə müxtəlif formada gömrük bəyənnaməs fəaliyyət göstərir. Məsələn, fiziki şəxsin əşyalarının gömrük rəsmiləşdirilməsi, poçt göndərişlərinin gömrük rəsmiləşdirilməsi.\nTicarət dövriyəsində bəyənnamənin yazılı forması və məlumatların elektron ötürülməsi yolu ilə də bəyənnaməsi tətbiq olunur.\nMalların bəyənnaməsində istifadə oluana əsas sənəd YGB-dir.\nYGB – malların respublikanın gömrük ərazisindən keçirilməsi, onların gömrük rejimi altında yerləşdirilməsi, gömrük rejiminin dəyişdirilməsi zamanı Az. R-sı DGK tərəfindən müəyyən olunmuş rəsmi sənəddir.\nYGB bölmə və qrafaların dodurulması malların gömrük rejimində yerləşdirilməsinə uyğun olaraq aparılır. Bundan əlavə müxtəliv kateqoriyalı mallar üçün bir gömrük rjimi səviyyəsində YGB balnklarının özünəməxsus dodurulma qaydası mövuddur: humanitar yardımların rəsmiləşdirilməsi; gömrük orqanlarından uzaq yrlərdə olan mallar və s.\nYGB-nin doldurulmasına görə görmük orqanlarının tələbi lazımi qədər möhkəmdir. YGB qarışıq yazılı, əzilmiş, çirklənmiş formada yox, təmiz və aydın olmalıdır. Düzlişlər səhv məlumatın üstündən xətt çəmək və onun üzərində əl vasitəsi və ya makina yazısı ilə aparılmalıdır.\nYGB balnkalrın Az dilində, makina və ya komputer vasitəsilə doldurulmalıdır.YGB şunurlanmış vərəqdən ibarət olub, GB1 formasında (əsss vərəq) və malların partiyası bir bir neçə maldan ibarət olduğu halda GB2 formaslnda (əlavə vərəq) istifadə olunur. Əsas vərəq YGB bir adda olan mallar haqqında məlumat üçün istifadı olunur. hər bir əlavə vərəq əlavə 3 adda malları bəyanetməyə imkan yaradır.\nYgb blankların Gb1 formasında özündə 54 rəqəm və 4 ( A, B, C, D) hərfi qrafalarını əks olunur. YGB vərəqləri aşağıdakı kimi bölüşdürülür:\nYGB-nin birinci nüsxəsi gömrük orqanında və xüsusi arxivdə saxlanılır;\nYGB-nin ikinci nüsxəsi gömrük orqanının statistika şöbəsində qalır;\nYGB-nin üçüncü nüsxısi deklaranta qaytarılır;\nYGB-nin dördünçü nüsxəsi:\nmallarına ixracı zamanı yola salanla birlikdgmrük məntəqəsindən sərhəddə buraxılmaq üçün göndrilir;\nmalların ixracı zamanı gömrük rsmilşdirilmsi aparmaq üçün gömrük orqanlarının gömrük dəyəri şöbəsind qalır.\n2.GYB əsas bölmələrinin xarakteristikası.\nYGB-ni bir çox informasiya blokuna ayırmaq və ya bölməlrə ayırmaq olar:\ngömdərişin ümumi xaraktristikası (qrafa 1,3-6) – bu blok görmük rjimi barədə anlayış verir: malların yerləşdirilmsi; malların miqdarı və s.\nmövcud xarici ticarət bağlaşmasında gömrük rəsmiləşdirilməsinin iştirakçısı olan xarici şəxs (qrafa 2, 8, 9, 14). Burada söhbət malların alıcısından, kontraktı saxlayan və ya kontrakt əsasında fəaliyyt göstərən şəxsdn gdir;\ncoğrafi blok ( qrafa 11, 15-17) – ticarə aparan ölkənin kodunu əks etdirir. Az R-na ixrac oluana mallar və onların kodu. Bu blokda YGB-nin 34-cü qrafasında aparılır.\nNəqliyat bloku (qrafa 12, 20, 22-24, 28) – idxal və ixrac əməliyyaqtlarının dəyərini qiymətləndirir, göndəriş şərtlərini əks etdirirrrr, göndəriş yerinə alıcı və satıcının mallara hüququ, vuyuta gəlirlərinin daxilolma müddəti, valyuta kursu, maliyyə tənzimlənməsin cavabdehlik, bağlanışın xaraktrisrikası. Bu bloka həmçinin deklarantın bank rekvizitini əks etdirən A qrafasıda aid olnunur.\ns) partiyada olan hər bir malın xarakteristikası – 34-46 qrafalarda GB1 və GB2 blankları da daxil olmaqla vrilri. Bu qrafalarda göstərilir: malların adı; onun qablaşdırılması; bağlanma; malların KNXİF üzrə 9 nişanlı kodu; əgər mallar kiloqramla ölşülmürsə əlavə vahidin ölçü kodu və s.\nYGB-nin 44 qrafası xüsusinın əhəmiyyəti vadır. Bu qrafada hər bir malın gmrük rəsmiləşdirilməsi üçün vacib olan sənədlərin siyahısına dair məlumatlar saxlanılır. Bunlara aiddir: lisenziyanın nömrəsi; yük nəqlyyat vərəqəsi (qaimə); alqı-satqı müqaviləsi və s. Qalan qrafalar göstərişlərə xidmət göstərir: sərhəd məntəqəsinə köçürülmə (qrafası 29); gömrük orqanıarının qeydiyyatı ( 7, 43, C, D) və s.\n3.GYB tətbiqi ilə gömrük rəsmiləşdirilməsi və gömrük nəzarəti üçün vacib olan sənədlər.\nDeklaranta verilən YGB gömrük orqanlarının numayəndəsinin müşaiəti və gömrük rəsmiləşdirilməsinin ərazisinə əsasən dodurulması üçün aşağıdakı sədənləri qəbulu vacibdir:\nYGB-ni öz adına keçirmək üçün deklarantın səlahiyyətlərini müyyənləşdirəm sənəd;\nMalların faktiki yerdyişməsini təsdiqləyən nqliyyat sənədləri;\nNormativ aktlarda nəzərdə tutulduğu şəraitdə aşağıdakı gömrük sənədləri vacib sayılır:\n-gömrük dəyərinin byənnaməsi;\n-malların çatdırılmasına nəzarət sənədləri.\n4) Səlahiyyətli bank tərəfindn müəyyən olunmuş qaydaya uyğun bağlaşma pasportunun surti;\n5) YGB-nin 44 qrafasına uyğun olaraq sənədlrə dair məlumat;\n6) gömrük ödənişlərinin ödənilmsini təsdiqləyən sənədlər yaxud gömrük ödənişlərinin ödənilməsi;\n7) YGB-nin maqnit gəzdiricisind surti.\nƏgər idxal olunan mallar gömrük rejimi alında srbəst dövriyəyə buraxılmaq və yaxud təkrar idxal, gömrük anbarında saxlanmaq üçün nəzərdə tutulmuşsa , onda dklarant malların vəziyyətini xarakterizə edən bütün sənədlər bardə YGB-də dəqiq məlumat göstərməlidir:\nəsas gömrük rəsmilədirilməsini keçirən gömrük orqanının adı;\ndeklarantın adı və ünvanı, həmçinin gmrük rəsmiləşdirilməsi aparan şəxsin ( deklarant brokeri olduğu şəraitdə) familiyası,adı,atasının adı və ixtisas atestatının nömrəsi;\ngömrük yük demklarasiyasınınn istifadə olunmaqla deklarant tərəfindən malların qablaşdırılmasına dair yük yürlərinin miqdarı;\nqablaşdırılmış mallar (bağlanmış yük yerlrinə dair mlumala birlikdə qabalşdırılmış malların yerləşdirildiyi yer barədə də dəqiq məlumat göstəriməlidir)\nƏrizə deklarant tərəfindən yazılmalı və təşkilatın rəhbəri tərəfindən təsdiq olunmaqla möhürlənməlidir.\nTəqdim olunan sənədlər deklarant tərəfindən xüsusi ardıcıllıqla YGB təklif olunana formada hazırlanır və təqdim olunur. Sənədlər 2 nüsxədə tərtib olunur. Öz növbəsində gömrük oranları deklarantdan informasiyaların yoxlanılması ilə əlaqədar YGB məzmunu və tqdim olunana başqa sənədlər bardə əlavə məlumatlar istəmək hüququna malikdir.\n4.GYB-nin təbiqində gömrük rəsmiləşdirilməsinin və gömrük nəzarətinin aparılması ardıcıllığı.\nMalların əsas gömrük rəsmiləşdirilməsi Az R-sı yük deklarasiyası tərəfindən müəyyən olunan qayda və aşağıdakı mərhələlər daxil olunmaqla icra olunur:\nI mərhələr – gömrük bəyənaməsinin qeydiyyata alıması və uçotudur. Bu mərhələr gömrük bəyənnaməsinin qəbulu üçün bütün şərtlərin nəzərə alınması əlavə əməliyyatların icra olunması üçün qaydaların gözlənlməsini əhatə edir.\nYGB-d gmrük rəsmiləşdirilməsi üçün vacib olan sənədlərin, YGB elektron surtinin qəbulu aparılır. YGB 7 qrafasında uyuğun olaraq nmrəlrin göstörilməsi, YGB jurnalında qeydiyyatı həyata kçirir.\nII mərhələ - gömrük nəzarəti, XİF uyğun olaraq maların kodlarının müəyyənləşdiriməsinin düzgünlüyünə nəzarət və malların mənşə ölksinin, həmçinin tarifsiz tənzimləmə tədbirlərinin gözlənilməsi. Bu mərhəldə icra olunur:\nYGB ərazisinə əsasən KNXİF malların təsnifatına dair məlumatların tamlığına, düzgünlüyünə nzarət;\nKNXİF müvafiq olaraq malların kodlarının düzgünüyüünün müəyyən olunmasına nəzarət;\nMalların təqdim olunana miqdarına dair rəqəmlərin yoxlanılması;\nKNXİF müvafiq olaraq malların sənədlərinin təqdim olunana təsnifatna dair məlumatların yoxlanılması;\nTarifsiz tənzimləmə tədbirlərirnin gzlnilməsi müvafiq olaraq tqdim olunana sənədlərin və məlumatların yoxlanılması;\nKNXİF bağlı malların mənşəyinə dair məlumatların statsistika şöbəsinə təqdim olunması;\nMallara münasibətdə qrarların qəbulu.\nIII mərhələ - valyuta nəzarəti v gömrük dəyərinə nəzarət.\nBu mərhəldə icra olunur:\nvalyuta nəzarəti ilə bağlı bütün sənədlərin yoxlanılması;\nfəaliyytdə olan valyuta qanunvriciliyinn tələbrin əsasən və gmrük rəsmiləşdirlşəsinin aparılması məqsədi ilə xarici ticarət müqaviləsinin yoxlanılması;\nseçilmiş metoda uyğun malların gömrük dəyərinin müəyyənləşdirilməsi və onu təsdiq edən sənədlərin düzgünlüyünün yoxlanılması;\ngömrük dəyərinə və gömrük ödəmələrinə düzlişlər olunması;\nmüəyyən olunmuş qaydada sənədlrin və məlumatların ixtisaslaşmış gömrük orqanı bölmələrinə verilməsi və mallara münasibətdə həmin bölmnin qərarlarına əsasən qərarların qəbulu.\nIV mərhələ - gömrük ödəmələrinə nəzarət. Bu mrhələdə yoxlama aparılır:\ngömrük dənişlərini, hər hansı bir gömrük ödənişi borclarını nağd ödəməyə cavabdeh olan şəxs. Mallar bütün borclar tamamilə ödənildikdən sonra buraxıla bilər;\nYGB veriln vaxtı. YGB verilmə vaxtının pozulmasına görə penya hesablamaları aparılır və onun ödənulm vaxtı uzadıla bilər;\nərizdə göstərilən tarif və vrgi güzəştlərinin, gömrük ödənişlərini hesablamaqla və ödənilməsinin xüsusi qaydalara əsaslandırılmasının yoxlanılmasını və təqdim olunmasını və gömrük orqanlarının nəzarət və uçot bölməsi tərəfindən aparılır. Təqdim olunana tarif və vergi güzəştləri, yaxi\_ud gömrük ödənişlərinin ödənilməsi xüsusi qaydası müvaviq gömrük orqanının bölmələri tərəfsidən təsdiq olunduqdan sonra icra olunur;\nödəniş vərəqələrinin dodurulması və gömrük ödənişlərinin ödənilmsainin düzgünlüyü;\ngömrük oranlarının hesabina daxil olan faktiki pul vəsaitləri.\nPul vəsaitlərinin daxil olmadığı şəraitdə deklarasiya faktiki pul vəsaitlərinin gömrük orqanlarının hesablna daxil olanadək bu mərhələdə qalır.\nV mərhlə - baxış və buraxılış. Bu mərhələyə aid olunur:\n- Gömrük rəsmiləşdirilməsinin və nəzarətinin əvvəlki mərhələdə hərəktinin yoxlanıması;\n- mallara və nəqliyyat vasitələrinə baxış məqsədilə qərarların qəbulu;\n- malların və nəqliyyat vasitələrinin buraxılışına v yaxud onun buraxılmasının qeyri-mümükünlüyü barədə gömrük rəsmiləşdirilməsinin başa çatdırlıması.\nBuraxılış barədə qərarı gömrük rəsmiləşdirilməsi və nəzarəti üzrə vəzifəli şəxs verir. Öz səlahiyyətləri daxlilində “ buraxılışa icazə verilir” ştampından istifadə edrək malların və nəqliyyat vasitələrinin bəyənnaməsi sənədlərini təsdiq edir.\nAz R-nın DGK-nin normativ aktlarında nəzərdə tutulduğu qaydada buraxılış baxışdan sonra və ya baxışsız icra oluna bilər. Əgər müəyyən mərhələlrdə səhv buraxılıbsa və bu səhv malların buraxılışını qeyri-mümkün edirsə buraxılış dayandırılır. Bundan sonra bəyənnamə buraxılış və baxış mərhələsinə verilir. Bu cür şraitdı Az R-nın GM-nin müvafiq tədbirlri görülür.\nBuraxılış qadağan olunması qərarı gömrük rəsmiləşdirilməsi və nəzarəti üzrə rəis və ya onu əvəz edən şəxs tərəfindən aparılır. YGB və nəqliyyat sənədlrində “buraxılış qadağan olunur” ştampı vurulru, ştamp və nömrə vəzifəli şəxsin şəxsi nömrəli möhrü ilə təsdiq olunur. bundan sonra sənədlər xüsusi arxivə verilir və YGB üçüncü nüsxəsi deklaranta qaytarılrı. Mallar müvəqqəti saxlanc anbarında saxlanılır. Dklarant müvəqqəti saxlanc vaxtı çatanadək malları başqa gömrük rejiminə keçirmək hüququna malikdir. Malların daşınması zamanı deklarant mallarla öz istədiyi kimi hərəkət edə bilər (əgər gömrük qaydalarının pozulmayibsa).\nA.R –nın gömrük sərhəddindən fiziki şəxslər tərəfindən keçirilən mallara gömrük nəzarəti.\nFiziki şəxslər tərəfindən keçirilən malların gömrük rəsmiləşdirilməsi və gömrük nəzarəti qaydaları.\nFiziki şəxslərin keçirdikləri mallara və nəqliyyat vasitələrinə gömrük baxışı.\nGömrük güzəştlərindən istifadə edən xarici ölkələrin şəxslərinin sərhəddən keçirdikləri malların gömrük rəsmiləşdirilməsi və gömrük nəzarəti.\n1. Qüvvədə olan gömrük qanunvericiliyinə uyğun olaraq bütün fiziki şəxslər bərabər əsaslarla malların idxalı və ixracını həyata keçirmək hüququna malikdir.\nFiziki şəxslər istehsal və kommersiya məqsədləri üçün nəzərdə tutulmayan malları güzəştli qaydada keçirə bilərlər.\nFiziki şəxslər üçün güzəştlər , barəsində iqtisadi siyasət tədbirləri tətbiq edilən şəxslər çıxılmaqla gömrük rüsumlarından , vergidən tamamilə və yaxud qismən azad edilənləri özündə birləşdirir. Müxtəlif qateqoriya mallar üçün dəyər və miqdar məhdudiyyətləri qoyula bilər. Məsələn , müəyyən edilmiş dəyər və miqdar kvotunu keçdikdə mallar gömrük ödəmələrinə cəlb edilir.\nSadələşdirilmiş qaydada fiziki şəxslər tərəfindən keçirilən malların və nəqliyyat vasitlərinin gömrük rəsmiləşdirilməsi ancaq gömrük reliminin siyahısına düşdüyü şəraitdə “sərbəst dövrüyyə üçün buraxılış”, “ixrac”, “müvəqqəti ixrac(idxal)” tətbiq olnur.\nFiziki şəxslər tərəfindən keçirilən malların gömrük rəsmiləşdirilməsi ödənişlərinin hesablanması və alınmasının sadələşdirlmiş qaydası , onun gömrük rəsmiləşdirilməsinə və nəzarətə təqdim edildiyi andan aparılır.\nMalların gömrük rəsmiləşdirilməsi və nəzarətə götürülməsi elan edildikdə sadələşdirilmiş deklarasiya forması qəbul edilir : yaxılı formada xüsusi deklarasiya blankı, şifahi formada, başqa formalarda, məsələn, sərnişinlərin “qırmızı” , “yaşıl” karidordan keçməsi və s.\nGömrük ödənişlərinin alınmasının sadələşdirilməsi özünü vahid gömrük ödəniş dərəcəsində, yaxud ümumiləşdirilmiş gömrük ödənişlərinin hesablanmasında və gömrük rəsmiləşdirilməsinin aparılmasında əks etdirir.\nVahid gömrük ödəniş dərəcəsi müəyyən faiz iki ölçü vahidi , konkret mallardan və yaxud ödəniş üçün nəzərdə tutulmuş mallardan gömrük dəyərinin cəmləşdirilmiş formada Azərbaycan, yaxud xarici valyuta ilə ödənilməsində özünü əks etdirir. Məsələn, avtomobillərdə belə vahid mühərriklərin, həmçinin vahid ölçüsü , mallar üçün vahid çəkidə keçirilən əl yükləri, baqaj və s. hessab oluna bilər.\nVahid ödəniş dərəcəsi malların saxlanmasına görə gömrük yığımları , həmçinin malların gömrük rəsmiləşdirilməsini , bununla bağlı gömrük orqanlarının müəyyən etdikləri yeri və vaxtı əsasən özündə birləşdirir. Əvvəllərdə qeyd edildiyi kimi sadələşdirilmiş , güzəştli metodlar bir qayda olaraq , istehsal kommersiya məqsədləri üçün nəzərdə tutulmayan mallara aid edilir. Malların təyinayı ümumi qaydada qəbul olunmuş beynəlxalq norma və təcrübəyə əsasən gömrük orqanlarının vəzifəli şəxsləri tərəfindən müəyyənləşdirilir. Odur ki, keçirilən malların xarakteri , miqdarı, malların tez – tez keçirilməsi və gediş gəliçin bütün cəhətləri nəzərə alınır.\nKommersiya məqsədləri üçün istifadə olunan mallar gömrük yük bəyannaməsi tətbiq edilməklə rəsmiləşdirilir.\nSadələşdirilmiş formada yazılı bəyanamədə gömrük bəyannaməsini doldurarkən əl yükləri də daxil edilməklə mütləq baqal qoyulan yüklərin miqdarı, onlarda aparılan predmetlər valyuta və yaxud qiymətli əşyalar gömrük nəzarəti üçün dəqiq göstərilməlidir.\nGömrük rəsmiləşdirilməsinin gedişi zamanı gösrərilən məlumatların düzgünlüyünə nəzarət edilir. Gömrük nəzarəti və rəsmiləşdirilməsi bitdikdən sonra gömrük bəyannaməsi gömrük işçiləri tərəfindən təsdiq edilir. Təsdiq edilmiş gömrük bəyannaməsi , gömrük rəsmiləşdirilməsinin qutarmasına daair qeydiyyat aparmaqla sərnişinə qaytarılır. Bu sənəd malların , valyutanın , başqa qiymətli əşyaların müqavimətsiz gömrük sərhəddində keçirilməsinə xidmət edir.\nGömrük bəyannaməsi itirildikdə bərpa olunmur, sərhəddən keçməli olan şəxs, gömrük sərhəddində malların , valyutanın və difər qiymətli əşyaların maneəsiz keçirilməsi hüququndan (idxal – ixrac) məhrum olur və bu gömrük sərhəddində xüsusi qayda tənzimlənir.\nGömrük sərhəddini keçən fiziki şəxslərin gömrük rəsmiləşdirilməsinə daxildir : yazılı gömrük bəyannaməsində təyinatı göstərilməklə onlara məxsus əşyalar, gömrük ödəmələri alınan xüsusi qaydada tənzimlənən idxal – ixrac malları , başqa baqajlatrda keçirilən mallar.\nFiziki şəxslər tərəfindən gömrük sərhəddindən keçirilən bütün mallar və nəqliyyat vasitələri gömrük nəzarətinə aid edilir. Nəzarət forması müxtəlif ola bilər. Bu zaman bəyannamədə verilən məlumatların düzgünlüyü yoxlanılır.\n2.Gömrük qanunvericiliyinə uyğun olaraq gömrük baxışı gömrük nəzarətinin bir forması hesab edilir .\nGömrük baxışı nəğd vəsait , yaxud nəqliyyat vasitələri olmadıqda , əl yükləri və baqajın , həmçinin göstərilməyən , yaxud gömrük nəzarətindən gizlədilən fiziki şəxsin bədənində, başqa örtülü yerlərində olan predmetlərin yoxlanılmasını özündə əls etdirir.\nAdamların paltarlarında və bədənində aparılan yoxlamaya fərdi yoxlama deyilir və bu gömrük nəzarətinin müstəsna forması hesab olunur.\nTətbiq olunan bütün növ texniki vasitələr insanların həyatı və sağlamlığı üçün təhlükəsiz olması, mallara və nəqliyyat vasitlərinə ziyan vurmamasıdır. Baxışın təşkili və aparılması zamanı gömrük orqanının vəzifəli şəxsi şəxsiyyətin konstitusiya hüququnu gözləməlidir.\nŞəxsi yoxlama gömrük orqanı rəisinin qərarına əsasən xüsusi əsaslandırılmış şərairdə aparılır .\nƏl yüklərinin və baqajlarını gömrük yoxlaması aşağıdakı qaydada aparılır :\nBaqajın və əl yüklərinin hər bir gizli yerləri , həmçinin düzəldilmiş və xüsusi tikilmiş yerlər, örtüklər ;\nXüsusi əşya gizlədilməsi mümükün olan yerlər ;\nBağlanmış ayrı –ayrı yerlər ;\nGömrük nəzarətinin texniki vasitləri ilə gizli olmayan bəzi yerlər ;\nNəqliyyat vasitlərinin gömrük yoxlaması aşağıdakı qaydada aparıla bilər :\nHissələrin sökülməsi və konstruksiya qurğularının elementlərinin açılması ;\nKonstruksiya qurğularının tam sökülməsi və demontaj edilməsi ;\nSökülmədən və demontaj edilmədən.\nNəzərə almaq lazımdır ki, gömrük yoxlaması təkcə gömrük nəzarətinin yaxud texnoloji əməliyyatların aparılması forması kimi deyil, həm də ondan irəli gələn prosessual hərəkətləri əhatə edir. Sahibkar əl yüklərinin, baqajın və nqliyyat vasitələrinin yoxlanmasında iştirak etmək hüququna malikdir.\nHər hansı bir şəraitdən asılı olmayaraq onu bu hüquqdan heç kim məhrum edə bilməz. Lakin əl yüklərinin və baqajın , yaxud nəqliyyat vasitlərinin yoxlanmasını təxirə salmaq mümkün olmadıqda , proses sahibkarın iştirakı istisna edilməklə aparılır. Məsələn, əldə olan məlumata əsasən yükdə partlayəşa səbəb olan təhlükəli elementlər, yaxud silah, başqa partlayıcı, zəhərləyici maddələr olduqda və başqa yüklər üçün təhlükələr doğurduqda , bu proses həyata keçirilir. Belə yoxlamalar aparılarkən şahid qismində müxtəlif kateqoriyalı adamlar dəvət oluna bilər. Yoxlamanın nəticəsi aktlaşdırıldıqda şahid qismində iştirakçının imzası da aktda öz əksini tapır.\n3.Azərbaycanın gömrük ərazisindən keçirilən əşyaların gömrük rəsmiləşdirilməsi məsələsinə dair qərarlar qəbul edilərkən bir çox təcrübəli gömrük işçiləri bu sahədə böyük staja , təcrübəyə malik olmalarına baxmayaraq xarici səfirliklərin nümayəndələrinə, konsulluqlara , beynəlxalq təşkilatlara və onların vəzifəli şəxslərinə , həmçinin Azərbaycanda olan xarici hüquqi şəxslərə münasibətdə vəziyyəti düzgün qiymətləndirə bilmirlər. Nəticədə düzgün olmayan qərarlar qəbul edilə bilər ki, bu da beynəlxalq münasibətlərdə ciddi çətinliklərin yaranmasına səbəb ola bilər. Ona görə də düzgün qərarlar qəbul etmək üçün gömrük işçisi ilk növbədə xarici səfirliklərin , xüsusi missiya ilə Azərbaycana gələnlərin , xarici konsulluq idarələrinin , beynəlxalq təşkilatların və onların nümayəndələrinin beynəlxalq –hüquqi tənzimləmə fəaliyyəti barədə müəyyən anlayışa malik olmalıdır.\nOsur ki, dərslikdə mövqeyindən yanaşmaqla xarici nümayəndələrin , iş adamlarının , onların texniki xidmət işçilərinin , xarici hüquqi şəxslərin malik olduğu malların və nəqliyyat vasitələrinin gömrük rəsmiləşdirilməsi və gömrük nəzarəti məsələlərinə də yer verilmişdir. Ilk növbədə yuxarida göstərilən kateqoriya şəxslərə gömrük güzəştlərinin verilməsi qaydaları üzərində dayanaq.\nXzarici nümayəndəliklərə verilən gömrük güzəştlərinin normativ –hüquqi əsasları beynəlxalq müqavilələrə və beynəlxalq hüquqi qaydalara söykənir. Bununla yanaşı xarici şəxslər üçün müəyyən edilmiş bir sıra qanunaltı güzəştlər də var.\nA,R – nın beynəlxalq qanunvericiliyinin normativ hüquqi qaydalarına uyğun olaraq xarici nümayəndəliklərin başçılarına və onların ailə üzvlərinə aşağıdakı gömrük güzəştləri verilir :\nXarici nümayəndəliyin başçısı və ya onun ailə üzvlərinə göndərilən baqajda şəxsi istifadə üçün nəzərdə tutulmayan predmetin olmasına dair ciddi əsas istisna edilməklə bütün növ gömrük yoxlamalarından azad edilir;\nSaxlanca görə ödəmələr , gömrük rəsmiləşdirilməsinin gömrük ərazisindən başqa yerdə və başqa vaxtda aparılmasına görə ödəmələr, gömrük orqanlarının bu qəbildə olan başqa xidmətləri istisna edilməklə bütün növ gömrük yoxlamalarında azad edilirlər.\nPrivilegiya və immunitet güzəştləri xarici nümayəndəliklərə, diplomatik heyətə və onların ailə üzvlərinə şamil edilir. Əgər onlar :\nGəldiyi ölkənin vətəndaşı deyilsə ;\nBilavasitə priveleqiya və immunitet daşıyıcıları sərhəddi keçərkən gəldiyi ölkədə həmin şəxslə birlikdə yaşayırsa.\nDiplomatik poçtu müşayiət edən şəxsə diplomatik kuryer deyilir. Diplomatik kuryer daimi status ala bilər və yaxud bir göndərişə təyin edilə bilər. Xarici diplomatik və konsulluq kuryerləri gömrük baxışından və gömrük ödənişlərindən qarşılıqlı olaraq azadetmə əsasında şəxsi istifadə üçün olan malları gətirə və apara bilər. Saxlanca görə ödənilən və gömrük orqanlarının müəyyən edilmiş iş yerlərindən kənara və ya iş vaxtından kənar vaxtda gömrük rəsmiləşdirilməsi və buna bənzər xidmətlərə göstərilməsinə görə ödəniçlər istisna olunur.\nBeynəlxalq hökümətlərarası təşkilatlar , onların nəzdində xarici dövlət nümayəndəliklərinin şəxsi heyəti və ailə üzvləri üçün gömrük güzəçtləri Azərbaycanın beynəlxalq müqavilələri ilə müəyyən edilir.\nA.R –nın gömrük qanunvericiliyinin uyğun olaraq xarici nümayəndəliklərinin , diplomatik heyətin şəxsi yükləri maneəsiz buraxılır. Lakin uzunmüddıtli istifadə üçün nəzərdə tutulmuş əşyalar istidna edilir.\nBelə əşyaların miqdarı barədə xarici nümayəndələr, diplomatlar gömrük orqanlarına əvvəlcədən müvafiq qaydada məlumat verməlidirlər. Xarici nümayəndəliklərin istifadə etdiyi xüsusi əşyalarına münasibətdə də eyniqaydada istifadə olunur. Lakin, buna qanunvericilikdə xüsusi formada yazılı gömrük yük deklarasiyası tələb olunur.


"Bahar yorğunluğu" nədir? (MARAQLI)\nBahar yorğunluğu fəsil dəyişkənliyinə uya bilməyən orqanizmlərdə narahatlıq olaraq özünü göstərir. Qış aylarında nisbətən zəifləyən metabolizmanın yaza keçidə uyğunlaşa bilməməsi yuxusuzluq, stress, yorğunluq kimi problemlərə gətirib çıxarır ki, bu da insanın şəxsi həyatına və işlərinə mənfi təsir göstərir.\nÜmumiyyətlə fəsil dəyişikliyi insanların hər zaman ən çox xəstələndiyi dönəm hesab olunur. Xüsusilə yaz fəslinə keçid zamanı insanlarda "bahar yorğunluğu" deyilən bir xəstəlik yaranır.\nBəs "bahar yorğunluğu"nun əlamətləri hansılardır?\nBelə vaxtlarda insanlar adətən hər şeydən tez sıxılır, işə getmək istəmir. Bir növ ağırlıq, halsızlıq hiss edir. Belə vəziyyət əksər hallarda 2 həftə davam edir. Əgər sadaladığımız hal və vəziyyətləri 2 həftədən daha çox hiss edirsinizsə, psixoloqla məsləhətləşməniz xeyirinizə olar.\nQış aylarında metobalizma yavaş işləyir. Yazda isə sürətlənməyə başlayır. Və bu qəfil keçid orqanizm tərəfindən asan qəbul olunmur. Bununla yanaşı, yazda havada enerji yükünün miqdarı da artır. Bu səbəbdən də əvvəl uyğunlaşma problemi yaşansa da, sonradan insanlar yaz aylarında özlərini daha xoşbəxt hiss edirlər.\n"Bahar yorğunluğu"nun qarşısını necə almalı?\nƏvvəla, bunun üçün yazın gəlməsini gözləməməli, qışdan metobalizmanı buna hazırlamalıyıq. Bunun üçün bolca meyvə-tərəvəz yeməli, C və B vitamini qəbul etməliyik. Daimi olaraq idmanla məşğul olmalıyıq. Və ən əsası da bol miqdarda su içməliyik. Gündə ən azı 3 stəkan su içmək orqanizmin toksinlərdən təmizlənməsinə kömək edəcək.


"Təhlükənin övladları": Bakıda sakinlər qəzalı binadan çıxmaq istəmirlər - REPORTAJ\n01:53 11 Avqust 2020\n17:50 11.09.2019 (Yenilənib 17:54 11.09.2019) Qısa URL\nBurada özünü sanki Braziliya favelalarında hiss edirsən, ya da qiyamət günündən bir sonrakı səhərdə. "Bina" adlandırılmalı tikililərin aşağı mərtəbələrin mənzillərinin ara divarları söküldüyündən, yuxarı mərtəbədə yaşayanlar ehtiyatla gəzirlər - ruh kimi...\nBAKI, 11 sentyabr — Sputnik. Buradakı evlərdə yaşayanları kənardan baxanlar "bəxtəvər" saysalar da, atalar məsəli, "içi özlərini, çölü özgəni" yandırır. Çünki illərdir ki, Bakının Səbail rayonunda yaşamalarına baxmayaraq, nə şəraitləri şəraitdir, nə də yaşayışları yaşayış...\nNəhayət, "ağ günə" çıxacaqları ümidi ilə yaşayan sakinlər indi o vədənin yetişməsinə baxmayaraq, uçuq divarlar arasında gecələməli olurlar. Səbəbi isə yaşadıqları qəzalı binadakı mənzillərinə lazımınca kompensasiyanın verilməməsidir.\nSəbail rayonu, Arif İsmayılov 51 ünvanında yerləşən qəzalı bina\nYəqin ki, çoxunuz söhbətin Səbail rayonu, Arif İsmayılov 51 ünvanında yerləşən qəzalı binadan getdiyini anladınız. "Su İdman Kompleksi"nin "iki addımlığında" yerləşən bu ev Nazirlər Kabinetinin müvafiq qərarına əsasən, kəskin qəzalı binalar siyahısına salınan 17 yaşayış binasından biridir. Səbail Rayon İcra Hakimiyyəti bu binada yaşayan 33 ailədən 25-ni köçürtsə də, 8 ailə hazırda bir hissəsi sökülən uçuq binada yaşamağa davam edir.\nBakının Səbail rayonunda yerləşən qəzalı bina\nSakinlər Sputnik Azərbaycan-ın əməkdaşı ilə söhbət zamanı bildiriblər ki, binada yaşayanlardan bir neçəsinin kupçası olsa da, yerdə qalanlarının Mənzil İstismar Sahəsinin qeydiyyat sənədi var. Bu gün hər an uçma təhlükəsi altında olan bu binada yaşayanlardan ən yaşlısı Solmaz nənədir. 1972-ci ildən bu binadan ev aldığını söyləyən ağbirçək deyir ki, binanın 1 əsr yaşı var: "Bu bina əvvəllər neftçilərin yataqxanası olub, daha sonra məcburi köçkünlər və yerli əhali də orada məskunlaşıb. Ərazi 6-cı Mədən, loru dildə "Şestoy" adlanır. Mən 50 ilə yaxındır bu evdə yaşayıram. Rayon İcra Hakimiyyəti dəfələrlə bu binaya baxış keçirib. Sonra bizə dedilər ki, bina qəzalı vəziyyətdədir. Binanın yaşayış üçün yararlı olmadığı göz qabağındadır. Biz də köçürülməyimizə etiraz etmirik. Amma bizə verilən kompensasiya ilə özümüzə bu ərazidə ev də ala bilmirik. Mənim 81 yaşım var. Özümü yox, oğlumu, onun ailəsini fikirləşirəm. Nəvəm yaxınlıqda təhsil alır. Biz Xırdalanda ev alıb yaşamalı deyilik axı. Bu ərazidə evlərin bir kvadrat metrinin qiyməti 1500 manatdır. Bizə isə hər kvadrata 1000 manat verirlər. Bu da bizə sərf eləmədiyindən öz mənzilimizdən çıxmırıq. Kimin ki kənarda evi var, icra ilə razılaşıb çıxıb. Amma onlar da hələ ki kompensasiyanı ala bilməyiblər. Bizim isə olan-qopanımız bu 75 kvadrat metrlik mənzildir. Mən bu evi əlimin zəhməti, qabarı ilə almışam. Bunu nəzərə alan yoxdur".\nBakının Səbail rayonunda qəzalı bina\n81 yaşlı Solmaz Əliyeva mənzilin kvadrat metrinə görə ən azı 1300 manat verilməli olduğunu söyləyir: "Köhnə bina olanda nə olar? Bizi çölə tökmək düzgün deyil axı... Elə qiymət versinlər ki, biz yolun o tayından ev ala bilək".\nUçuq binadan çıxmaq istəməyən digər sakinlər də Solmaz nənə ilə həmfikirdirlər. Onlar mənzillərinin hər kvadrat metrinə 1300 manat kompensasiya ödənilməyincə binanı tərk etməyəcəklərini söyləyirlər.\n81 yaşlı Solmaz Əliyeva\nAmma onların bu binada nə qədər müddət davam gətirə biləcəklərini söyləmək çox çətindir. Çünki binadakı mənzillərin çoxunun qapı-pəncərəsi, hətta eyvanları da sökülüb. Binanın həyətində köhnə tikinti materiallarından tikilən daxmalar darmadağın edilib. Taxta konstruksiyalardan tikilən binanın suvağı belə tökülüb. Binanın yuxarı mərtəbələri aşağıya doğru deformasiyaya uğrayıb. Sakinlər deyirlər ki, aşağı mərtəbələrin mənzillərinin ara divarları söküldüyündən, yuxarı mərtəbədə yaşayanlar ehtiyatla gəzirlər. Eyvana çıxmaq isə ümumiyyətlə təhlükəlidir. Çünki eyvanın döşəməsi tamamilə çürüyüb".\nƏrazidə olarkən qəzalı binaya bitişik digər yaşayış binasının da uçma təhlükəsində olduğu diqqətimizdən yayınmadı. Sakinlər Rayon İcra Hakimiyyətindən bu binada yaşayanların bir il müddətində köçürülməsi barədə onlara vəd verildiyini söylədilər.\nBu binada yaşayan 33 ailədən 25-ni köçürtsə də, 8 ailə hazırda bir hissəsi sökülən uçuq binada yaşamağa davam edir\nO ki qaldı Arif İsmayılov 51 ünvanında yerləşən qəzalı binaya, Səbail Rayon İcra Hakimiyyətinin İnformasiya təminatı və təhlil sektoru şöbəsinin müdiri Anar Hüseynov hazırda ərazidə köçürülmə prosesinin davam etdiyini söylədi. Sakinlərin iddiasına gəlincə, A.Hüseynov köçürülmə prosesi yekunlaşdıqdan sonra bu barədə ictimaiyyətə geniş açıqlama veriləcəyini bildirdi.\nXatırladaq ki, Nazirlər Kabineti Bakı şəhərinin rayonlarında kəskin qəzalı vəziyyətdə olan, bərpa-gücləndirmə və əsaslı təmir işlərinin aparılması mümkün olmayan binalarda yaşayan sakinlərin köçürülməsi barədə qərar qəbul edib. Həmin qərarda göstərilir ki, qəzalı binalarda yaşayan sakinlərə maliyyə vəsaiti ödənilməklə onlar köçürülsünlər. Paytaxtın 6 rayonunda 17 belə kəskin qəzalı yaşayış binası var.\nMəcburi köçkünlər qəzalı binanı tərk etmir - İlginc səbəb\nBakıda sökülən bina ilə bağlı açıqlama\nBakının altı rayonunda binalar söküləcək - Siyahı\nköçürülmə, sakinlər, Bakı, qəzalı bina


LDU - da yaz imtahan sessiyasının keçirilməsi qaydaları təsdiqləndi - AzEdu.az AZƏRBAYCAN TƏHSİL PORTALI\nAzEdu.az -a Elmi Şura üzvlərini salamlayan LDU-nun rektoru vəzifəsini icra edən professor Natiq İbrahimov koronavirus (COVID-19) pandemiyasının yayılmasının qarşısının alınması istiqamətində ölkədə və universitetdə görülən qabaqlayıcı tədbirlər, xüsusi karantin rejimində tələbə və magistrantların təhsilinin davamlılığının təmin olunması istiqamətində aparılan işlərdən danışıb. Pandemiya dövründə dərslərin məsafədən tədrisi istiqamətində mümkün olan bütün tədbirlərin\ngörüldüyünü deyən N.İbrahimov müəllimlərə təşəkkürünü bildirib, tələbələrin böyük əksəriyyətinin onlayn dərslərdə fəal iştirakını müsbət hal kimi dəyərləndirib.\nOnlayn keçirilən Elmi Şurada universitetdə fəaliyyət göstərən fakültələrin strukturunda dəyişiklik edilməsi ilə bağlı məsələ də müzakirə edilib .Bu barədə təklifləri dos.İrdak Əsgərov səsləndirib. Bildirib ki, universitet üzrə qəbul planının ildən-ilə artması fakültələr üzrə tələbə sayının dinamik artımına səbəb olub. Bu isə fakültələrdə operativ şəkildə işin təşkil olunmasında bir sıra çətinliklər törədir. Bu məqsədlə Humanitar fakültənin nəzdində iki -“Filologiya və ibtidai təhsil” və “Tarix-coğrafiya və incəsənət” fakültələrinin yaradılması təklif olunub. Bundan əlavə ,Təbiyyat fakültəsində olan Tarix və coğrafiya ixtisası “Tarix-coğrafiya və incəsənət” fakültəsinə aid edilir. Coğrafiya və ekologiya kafedrasında aid edilən ekologiyaya aid fənllər götürülərək Biologiya və tibbi biliklər kafedrasına verilir və bu halda Coğrafiya və ekologiya kafedrasının adı “Coğrafiya və onun tədrisi metodikası” ,Biologiya və tibbi biliklər kafedrasının adı isə “Biologiya və ekologiya” adı ilə dəyişdirilir. İbtidai təhsil və məktəbəqədər təlim kafedrasından\nisə incəsənət yönümlü fənnlər götürülərək Humanitar fənlər kafedrasına verilir və bu halda Humanitar fənnlər kafedrasının adı “Pedaqogika, psixologiya və incəsənət fənləri” kafedrası adlandırılır.Təkliflər geniş müzakirə edildikdən sonra əlavələrlə onlayn səsvermə yolu ilə qəbul edilib.


Sumqayıt üzrə 98 məzun 600-dən yuxarı bal toplamışdır\nSentyabrın 6-da Sumqayıt şəhər təhsil işçilərinin ənənəvi sentyabr konfransı keçirilmişdir. Sumqayıtın tarixi muzeyində keçirilmiş konfransda şəhər təhsil şöbəsinin müdir əvəzi Vaqif Ələkbərov "2012-2013-cü dərs ilinin yekunları və yeni dərs ilində qarşıda duran vəzifələr" mövzusunda geniş məruzə etmişdir.\nMəruzədə bildirilmişdir ki, təhsil işçilərinin 2012-ci il sentyabr konfransından ötən bir il ərzində ölkəmizdə çox şey dəyişib. Ümummilli lider Heydər Əliyev ideyalarının Prezident cənab İlham Əliyev tərəfindən davamlı olaraq, yaradıcılıqla həyata keçirilməsi sayəsində güclənən, qüdrətlənən ölkəmizdə təhsil sahəsində inkişaf da göz qabağındadır.\nSon dövrlərdə şəhərdə 6 məktəb əsaslı təmir olunmuş, 5 məktəb binası, 7 məktəb yanında 2200 yerlik əlavə tədris korpusu tikilmişdir. Üç məktəbdənkənar müəssisədə əsaslı təmir və yenidənqurma işləri aparılmışdır. Hazırda yeni dərs ili ərəfəsində 6 məktəbdə əsaslı təmir işləri aparılır. Cari dərs ilində əla qiymətlərlə oxuyan şagirdlərin sayı 7226 nəfərə çatmış, ötən dərs ili ilə müqayisədə 935 nəfər artmışdır. Şəhər üzrə təhsilin keyfiyyət göstəricisi ötən dərs ilindəki 50,3 faizdən cari dərs ilində 54,3 faizə qalxmışdır.\nTələbə Qəbulu üzrə Dövlət Komissiyası tərəfindən keçirilmiş buraxılış imtahanlarından tam orta təhsil üzrə müvəffəqqiyyət göstəricisi 90,7 faiz, ümumi orta təhsil üzrə 79,3 faiz olmuşdur ki, bu da respublika üzrə ən yüksək göstəricilərdəndir.\nGənc nəslin milli mənəvi, vətənpərvərlik tərbiyəsini yaxşılaşdırmaq məqsədilə son illərdə Sumqayıt Şəhər İcra Hakimiyyətinin başçısı Eldar Əzizovun təşəbbüsü və yaxından dəstəyi ilə keçirilən və ümummilli lider Heydər Əliyevin anadan olmasının ildönümünə həsr edilmiş müxtəlif tədbirlər - məktəblərin "Şahin" komandalarının hərbi-vətənpərvərlik paradı, "Şəhər günü", Kitab bayramı, tarixçilərin konfransı, mikrorayonlar və məhəllələr üzrə gənclər arasında futbol, mini-futbol, velosiped, şahmat yarışları şəhər ictimaiyyəti tərəfindən rəğbətlə qarşılanır.\nQeyd edilmişdir ki, respublika və beynəlxalq miqyaslı müsabiqələrdə Sumqayıt məktəbliləri uğurla çıxış edir və müvəffəqiyyət qazanırlar. 47 ölkənin qatıldığı "Ətraf mühitin mühafizəsi" VII Beynəlxalq Layihə Olimpiadasında (İNEPO Euroasia) şəhərin 11, 12, 13, 14, 18, 19, 23, 24, 25, 27, 29, 30, 31 nömrəli məktəblərinin, TET Gimnaziyanın, "İstedad", "Təfəkkür" və TTE liseylərinin hazırladıqları layihələr qəbul olunmuş, təqdimat sərgisində Sumqayıt məktəbləri dörd bürünc, üç gümüş medal qazanmışlar.\n"Dilimiz varlığımızdır" devizi altında keçirilən "Ana dilimizi sevək, sevdirək" mövzusunda IX Respublika müsabiqəsində 36 nömrəli məktəbin şagirdi Türkan Heydərova qızıl, 43 nömrəli məktəbin şagirdi Aytac Hüseynova gümüş medal almışdır.\nÖlkə Prezidentinin sərəncamı ilə keçirilən "Ən yaxşı ümumtəhsil məktəbi" və "Ən yaxşı müəllim" müsabiqələrində şəhərin 5 məktəbi (30, 31 nömrəli məktəblər, TET Gimnaziya, TTEL, "İstedad" liseyi) və 4 müəllimi qalib gəlmişdir.\nBakı və Sumqayıt məktəbliləri arasında keçirilən "Sabahın alimləri" Beynəlxalq layihə müsabiqəsinin Respublika mərhələsində 16 nəfər Sumqayıt məktəblisinin layihələri III dərəcəli diploma layiq görülmüşdür.\nFənn olimpiadalarının respublika turunda Sumqayıt məktəbliləri hər il olduğu kimi, bu il də müvəffəqiyyətlə çıxış etmiş, 27 təmsilçidən iki nəfəri 1-ci, üç nəfəri 2-ci, yeddi nəfəri 3-cü, dörd nəfəri mükafata layiq 4-cü yerləri tutmuşdur ki, bu da rayon və şəhərlər arasında ən yüksək nəticə hesab olunur.\nHər il olduğu kimi, bu il də Sumqayıt üzrə ali məktəblərə qəbul imtahanlarının göstəriciləri yüksək olmuş, respublika üzrə ən yaxşı nəticələrdən hesab edilmişdir. İlkin məlumata əsasən, bu il ali məktəblərə sənəd vermiş sumqayıtlı məzunların 54,3 faizi müxtəlif universitetlərə qəbul olunaraq tələbə adını qazanmışdır ki, bu da ötən ilin göstəricisi ilə müqayisədə 3,3 faiz çoxdur.\n600-dən yuxarı bal toplayan abituriyentlərin sayı ötən dərs ilindəki 92 nəfərdən cari dərs ilində 98-ə çatmışdır.\nBu il qəbul imtahanlarında TTEL-in məzunu Flora Qafarova ən yüksək - 700 bal toplamışdır. Şəhər üzrə ümumilikdə 98 nəfər (7 nəfər SÖTL, 1 nəfər "İdrak" liseyi) 600-dən çox bal toplamışdır ki, bu da ötənilki göstəricidən çoxdur.\nMəruzədə bildirilmişdir ki, Azərbaycan Respublikasının təhsil naziri cənab Mikayıl Cabbarovun 17 iyul 2013-cü il tarixli 739 nömrəli əmri ilə "Xüsusi istedada malik uşaqların vaxtından əvvəl I sinfə qəbulu Qaydaları" təsdiq edilmiş, yeni qaydalar 6 yaşı dekabrın 31-dək tamam olan uşaqlara I sinfə qəbul olmaq imkanı vermişdir.\nNazirin əmrinə uyğun olaraq şəhər təhsil şöbəsində də, pedaqoji kollektivlərin ən nüfuzlu müəllimləri, metodist, psixoloq və həkimin də daxil edildiyi komissiya yaradılmış, tam şəffaf və obyektiv seçim təmin edilmişdir. Sumqayıtın tarixində ilk haldır ki, 5 yaş 8 aylıq Heydər Salmanov müsahibə zamanı 20 mümkün baldan 19 bal toplayaraq birinci sinfə qəbul olunmuş və bu gün təhsil işçilərinin sentyabr konfransına dəvət edilmişdir.\nKonfransda vurğulanmışdır ki, müstəqilliyimizin qorunub saxlanması və daha da möhkəmləndirilməsini, müxtəlif sahələrdə zəruri olan islahatların həyata keçirilməsini, ölkə iqtisadiyyatının dinamik inkişafını, Azərbaycanın dünya ölkələri arasında özünə layiq nüfuz sahibinə çevrilməsini təmin edən, Heydər Əliyev ideyalarını qətiyyət və yaradıcılıqla həyata keçirən, hər bir Azərbaycan vətəndaşının Prezidenti olduğunu əməli işi ilə təsdiq etmiş cənab İlham Əliyev ümumxalq sevgisi və dəstəyi qazanmışdır, Sumqayıt təhsil işçilərinin birmənalı şəkildə fikri belədir. Prezident seçkisində İlham Əliyevə alternativ yoxdur, biz İlham Əliyevləyik!\nKonfransın sonunda Azərbaycan Respublikasının Prezidenti cənab İlham Əliyevə müraciət qəbul olunmuşdur.\nTələbələrə diplomlar verilmişdir\nSentyabrın 6-da Bərdə rayonunda təhsil işçilərinin ənənəvi sentyabr konfransı keçirilmişdir. Öncə konfrans iştirakçıları rayon mərkəzində ümummilli lider Heydər Əliyevin xatirəsinə ucaldılmış abidəni ziyarət edərək önünə gül dəstələri qoymuşlar.\nKonfransı giriş sözü ilə açan Bərdə Rayon Təhsil Şöbəsinin müdiri Rzaqulu Şəfiyev geniş məruzə etmişdir. Respublikamızda təhsilin sürətli və dinamik inkişafından söz açan şöbə müdiri bildirmişdir ki, ümummilli lider Heydər Əliyev bütün fəaliyyəti dövründə təhsilə, müəllim əməyinə böyük önəm vermiş, ölkəmizdə təhsilin inkişafına xüsusi diqqət və qayğı göstərmişdir. Ulu öndər Heydər Əliyevin layiqli davamçısı, ölkə Prezidenti cənab İlham Əliyevin təhsillə bağlı imzaladığı sərəncamların xüsusi əhəmiyyət daşıdığı nəzərə çatdırılmışdır.\n2012-2013-cü dərs ilində rayonun təhsil göstəriciləri haqqında danışan şöbə müdiri qeyd etmişdir ki, rayonda 75 ümumtəhsil məktəbi (59 tam orta, 11 ümumi orta, 5 ibtidai) fəaliyyət göstərmişdir. Ümumtəhsil məktəblərində təhsil alan 21011 nəfər şagirdin təlim-tərbiyəsi ilə 3315 nəfər müəllim məşğul olmuşdur. Müəllim şagird nisbəti 1:6,3 təşkil etmişdir. Ötən dərs ilində təhsilin maddi-texniki bazasının möhkəmləndirilməsi sahəsində xeyli işlər görülmüşdür. Mirzalıbəyli kənd tam orta məktəbi üçün 220 şagird yerlik, Qullar kənd ümumi orta məktəbi üçün 180 şagird yerlik yeni məktəb binaları, rayon təhsi şöbəsinin üçmərtəbəli inzibati binası tikilmiş, bir çox məktəbdə isə cari təmir işləri aparılmış, səliqə-sahman yaradılmış, yaşıllıqlar salınmışdır.\nRayon təhsil şöbəsinin və onun metodkabinetinin gördüyü işlər nəticəsində ən yaxşı müəllimlər aşkar edilərək onların təcrübəsinin öyrənilib yayılması, müəllimlərin bilik və bacarıqlarının daim artırılması diqqət mərkəzində saxlanmış, dərs ili ərzində məktəblərdə "açıq dərs"lər keçirilmişdir. Azərbaycan Müəllimlər İnstitutunun Ağcabədi filialında 33 nəfər, Təhsil Nazirliyinin "Mədət" qeyri-hökumət təşkilatı ilə birlikdə təşkil etdiyi İKT üzrə treninqlərdə 859 nəfər, Təhsil Nazirliyinin "Öyrədənləri öyrədən" kurslarında isə 14 nəfər müəllimin iştirakı təmin edilmişdir. Yeni kurikulumla beşinci və altıncı siniflərdə işləyəcək 800 nəfər müəllim Təhsil Nazirliyinin təşkil etdiyi kurslarda təlim keçmişdir.\nÖlkə Prezidenti cənab İlham Əliyevin müvafiq sərəncamına uyğun olaraq hər il keçirilən "Ən yaxşı ümumtəhsil məktəbi" və "Ən yaxşı müəllim" müsabiqələrinin əhəmiyyətindən danışan R.Şəfiyev bildirmişdir ki, müsabiqəyə qoşulan 7 nəfər müəllimdən 2 nəfəri, şəhər 8 nömrəli tam orta məktəbin fizika müəllimi Sədiqə Ağamalıyeva və Kətəlparaq kənd tam orta məktəbinin ingilis dili müəllimi Günel Nəsibli "Ən yaxşı müəllim" müsabiqəsinin, akademik Zərifə Əliyeva adına texniki təmayüllü məktəb-lisey (ikinci dəfə) və şəhər 3 nömrəli tam orta məktəb isə "Ən yaxşı ümumtəhsil məktəbi" müsabiqəsinin qalibi olmuşlar.\nŞagirdlərin müxtəlif olimpiada və müsabiqələrdə uğurlu çıxışlarından danışan R.Şəfiyev qeyd etmişdir ki, Tələbə Qəbulu üzrə Dövlət Komissiyasının 2013-cü ildə keçirdiyi qəbul imtahanlarında rayonun məzunları yüksək nəticələr əldə etmişlər. Belə ki, 57 nəfər 500-dən, 30 nəfər isə 600-dən çox bal toplayaraq respublikanın nüfuzlu ali məktəblərinə qəbul olmuşdur.\nTədbirdə çıxış edənlər son illər təhsilimizdə aparılan islahatlardan, qazanılan nailiyyətlərdən söz açmışlar.\nKonfransda tələbə adını qazanmış məzunlara diplom və hədiyyələr verilmişdir.\nKonfransda Azərbaycan müəllimlərinin XIV qurultayına nümayəndələr seçilmiş, Azərbaycan Respublikasının Prezidenti cənab İlham Əliyevə müraciət qəbul edilmişdir.\nÖtən dərs ilinin yekunları və qarşıda duran vəzifələr müzakirə edilmişdir\nSentyabrın 4-də İsmayıllı rayon təhsil işçilərinin sentyabr konfransı keçirilmişdir. Konfransın başlanmasından əvvəl iştirakçılar rayon mərkəzində ucaldılmış ulu öndər Heydər Əliyevin abidəsini ziyarət etmiş, abidənin önünə tər çiçəklər qoymuşlar.\nKonfransda rayon təhsil şöbəsinin müdiri Rasim Orucov "2012-2013-cü dərs ilinin yekunları və qarşıda duran vəzifələr" mövzusunda geniş məruzə etmişdir. Qeyd edilmişdir ki, Azərbaycan Respublikasının Prezidenti cənab İlham Əliyevin uğurlu daxili və xarici siyasəti sayəsində ölkəmiz iqtisadi cəhətdən qüvvətlənmiş, siyasi cəhətdən inkişaf edərək beynəlxalq aləmdə böyük nüfuz qazanmışdır. Respublikamızda əldə edilmiş davamlı iqtisadi yüksəliş təhsilimizin maddi-texniki bazasının inkişafı üçün zəmin yaratmışdır.\nYeni məktəb binalarının inşa edilməsi, təhsil müəssisələrinin əsaslı təmir olunması, məktəblərin müasir avadanlıqlar və texnologiyalarla təchiz edilməsi, yeni dərsliklərin çap edilərək şagirdlərə pulsuz verilməsi möhtərəm Prezidentimiz cənab İlham Əliyev tərəfindən təhsilimizə göstərilən yüksək diqqət və qayğının nəticəsidir. Bu sahədə Heydər Əliyev Fondunun prezidenti, Milli Məclisin deputatı Mehriban xanım Əliyevanın da xüsusi xidmətləri vardır.\nQeyd olunmuşdur ki, son 5 ildə rayonda 10 yeni məktəb binası tikilib istifadəyə verilmişdir. Bu il tikilən Yeniyol, Müdrü kənd tam orta, Mücü kənd ümumi orta, Pirəbilqasım kənd ibtidai məktəblərinin binaları yaxın günlərdə istifadəyə veriləcəkdir. Qalınçaq kənd tam orta məktəbi üçün yeni binanın tikintisinə başlanmışdır. Daha dörd məktəb üçün yeni binanın tikintisinə yaxın vaxtlarda başlanılacaqdır. İsmayıllı şəhərində yeni 140 uşaq yerlik körpələr evi-uşaq bağçası tikilmişdir. Yaponiya səfirliyinin maliyyə dəstəyi ilə İsmayıllı şəhər 2 nömrəli uşaq bağçası üçün tikilmiş yeni bina artıq istifadəyə verilmişdir.\nMəruzədə göstərilmişdir ki, rayonun ümumtəhsil məktəblərində 591 ədəd kompüter, 50 ədəd proyektor, 5 ədəd elektron lövhə vardır. Rayonda hər 20 şagirdə 1 kompüter düşür. 25 məktəbdə lokal şəbəkə, 11 məktəbdə sürətli İnternetə çıxış vardır.\nRayonda 81 ümumitəhsil məktəbi fəaliyyət göstərir. Onlardan 46-sı tam orta, 22-si ümumi orta, 13-ü ibtidai məktəbdir. Məktəbəqədər müəssisələrin sayı 10, məktəbdənkənar müəssisələrin sayı isə 5-dir. Rayon məktəblərində oxuyan 11837 nəfər şagirdin təlim-tərbiyəsi ilə 1561 nəfər müəllim məşğul olur.\nMəruzəçi qeyd etmişdir ki, 2012-2013-cü tədris ilində keçirilmiş fənn olimpiadalarının respublika mərhələsində rayonun 8 nəfər şagirdi qaliblər sırasında yer tutmuşdur. Bu tədris ilində təhsildə qazandığı uğurlara görə rayon məktəblərinin 4 nəfər məzunu qızıl medalla təltif edilmişdir. Medal alan məzunlar ali məktəblərə qəbul imtahanlarında yüksək nəticə qazanmaqla uğurlarını təsdiq etmişlər.\nÜmumiyyətlə, ali məktəblərə tələbə qəbulunda rayon ümumtəhsil məktəblərinin məzunları yüksək nəticəyə nail olmuşlar. Bu il rayonun 325 nəfər məzunu ali məktəblərə qəbul olmuşdur. Onlardan 21 nəfər 600-dən yuxarı, 52 nəfər isə 500-600 arasında bal toplamışdır.\nUlu öndər Heydər Əliyevin 90 illik yubileyinə həsr olunmuş inşa yazı müsabiqəsinin rayon mərhələsinin qalibi, Cülyan kənd tam orta məktəbinin XI sinif şagirdi Fərmanlı Gülqədəm Bəhram qızı müsabiqənin respublika mərhələsində də müvəffəqiyyətlə iştirak edərək III yeri tutmuş, Respublika Təhsil Nazirliyinin, Heydər Əliyev Fondunun və Yeni Azərbaycan Partiyasının qiymətli hədiyyələri ilə təltif edilmişdir.\nAkademik Zərifə xanım Əliyevanın 90 illik yubileyi ilə əlaqədar "Ana müqəddəslik zirvəsidir" mövzusunda keçirilən inşa yazı müsabiqəsinin respublika mərhələsində isə şəhər 5 nömrəli tam orta məktəbin şagirdi Aysel Bağırlı həvəsləndirici yer tutmuşdur.\nBildirilmişdir ki, respublika Prezidenti cənab İlham Əliyevin sərəncamı ilə keçirilən "Ən yaxşı ümumtəhsil məktəbi" və "Ən yaxşı müəllim" müsabiqələrində hər il uğurlu nəticələr qazanılır. Bu il keçirilən "Ən yaxşı ümumtəhsil məktəbi" müsabiqəsindıə rayonun şəhər 1 nömrəli, Lahıc qəsəbə, Talıstan kənd tam orta məktəbləri qalib gəlmişdir. Həmin məktəblərin builki qələbəsi müsabiqə tarixində ikinci qələbələridir.\n"Ən yaxşı müəllim" müsabiqəsində rayonun dörd qabaqcıl müəllimi - şəhər 1 nömrəli tam orta məktəbin xarici dil müəllimi Ruhiyyə Mahmudova, şəhər 2 nömrəli tam orta məktəbin fizika müəllimi Şəkər Hacıyeva, şəhər 3 nömrəli tam orta məktəbin riyaziyyat müəllimi Briliyant Mursalova, şəhər 6 nömrəli tam orta məktəbin Azərbaycan dili və ədəbiyyat müəllimi Minazər Mahmudova qalib gəlmişdir.\nÜmumilikdə müsabiqələrin keçirildiyi 6 il ərzində rayonun 19 tam orta məktəbi "Ən yaxşı ümumtəhsil məktəbi", 16 müəllim isə "Ən yaxşı müəllim" müsabiqəsinin qalibi olmuşdur.\nKonfransda çıxış edən rayon icra hakimiyyətinin başçısı Mirdaməd Sadıqov və Təhsil Nazirliyinin Dərslik və nəşriyyat şöbəsinin müdiri Faiq Şahbazlı rayonda təhsil sahəsində qazanılan uğurlara yüksək qiymət verməklə yanaşı, müəllimlərə dəyərli məsləhətlər vermiş, konfrans iştirakçılarını yeni dərs ilinin başlanması münasibətilə təbrik etmişlər.\nÖtən dərs ili Şəki təhsil işçiləri üçün uğurlu olmuşdur\nSentyabrın 5-də Şəki Rayon İcra Hakimiyyətinin iclas zalında təhsil işçilərinin ənənəvi konfransı keçirilmişdir.\nKonfransın işində Şəki Rayon İcra Hakimiyyətinin başçısı Elxan Usubov, Azərbaycan Respublikası Təhsil Nazirliyinin nümayəndəsi Əhliyət Adıgözəlov iştirak etmişlər.\nŞəki Rayon Təhsil Şöbəsinin müdiri Südabər İsmayılova "2012-2013-cü dərs ilinin yekunları və qarşıda duran vəzifələr" mövzusunda məruzə etmişdir. Bildirmişdir ki, 2012-2013-cü dərs ilində Şəkidə 98 ümumtəhsil məktəbi fəaliyyət göstərmişdir. Bunlardan 72-si tam orta, 22-si ümumi orta, 4-ü ibtidai məktəbdir. Bu məktəblərdə 23257 nəfər şagird təhsilə cəlb edilmişdir.\nFənn olimpiadalarının və müsabiqələrin rayon turunun nəticələrinə görə 7 fənn və müxtəlif nominasiyalar üzrə birinci yer tutmuş 52 nəfər şagird respublika, beynəlxalq olimpiada və müsabiqələrdə iştirak etmiş, onlardan 33 nəfəri qalib olmuşdur. Bu isə yaxın 3 il bundan qabaqkı nəticədən 4 dəfə çoxdur.\n2013-cü ildə Şəkinin ümumtəhsil məktəblərini bitirmiş 1917 məzundan 1197 nəfəri ali məktəblərə daxil olmaq üçün sənəd vermiş, onlardan 680 nəfəri artıq tələbə adını qazanmışdır. Bu məzunlardan 145 nəfəri 500-dən yuxarı bal toplamışdır ki, bunların içərisində 55 nəfəri 600 baldan yuxarı nəticə göstərənlərdir.\nTəsadüfi deyil ki, 2013-cü il Respublika Prezidenti tərəfindən "İKT ili" elan edilmişdir. İl çərçivəsində xeyli iş görülmüşdür. Müəllimlərdən 572 nəfər İKT üzrə treninqlərdən keçərək müvafiq bacarıqlara yiyələnmişdir.Şəhər 5 nömrəli və 10 nömrəli tam orta məktəblərin müəllimləri "1 şagird - 1 kompüter" layihəsində fəal iştirak etmiş və respublika üzrə iştirakçı olmuş 278 məktəbdən finala qalmış 15 məktəb sırasında olmuşlar. 5 nömrəli tam orta məktəbin müəllimi Aysun Qasımova həm də respublika üzrə keçirilən "Elektron məktəb" layihəsində qalib gələrək II yerə layiq görülmüşdür.\nDiqqətə çatdırılmışdır ki, 2013-cü ildə Şəkinin məktəblərində V-XI siniflərdə 20 şagirdə 1 kompüter nisbəti təmin edilmişdir. Yaxın günlərdə 4 məktəb fizika, kimya, biologiya avadanlıqları ilə təchiz edilmiş, 5 məktəbdə linqofon kabinetləri quraşdırılmışdır. Aparıcı fənlər üzrə elektron təlim materialları məktəblərə çatdırılmışdır. Rayonda 35 məktəb İnternet xəttinə qoşulmuş, daha 22 məktəbə İnternet xətləri çəkilmişdir. Bu il daha 50 kompüter dəsti, 100 DVD, 20 televizor, 20 proyektor dövlət vəsaiti hesabına alınaraq məktəblərə təhvil verilmişdir.\nRayonun 5, 10 və 11 nömrəli tam orta məktəbləri son iki ildə "Ən yaxşı ümumtəhsil məktəbi" müsabiqəsinin qalibləri olmuşlar. Bu il isə ilk dəfə olaraq 10 nömrəli tam orta məktəbin müəllimi Ədalət Musayeva və 20 nömrəli tam orta məktəbin müəllimi Rahim Həsənov "Ən yaxşı müəllim" müsabiqəsinin qaliblərindən olmuşlar.\n2012-2013-cü dərs ilində rayonda 6 yeni məktəb binası tikilmiş, 2 məktəb əsaslı təmir edilmiş və şagirdlərin istifadəsinə verilmişdir. Şəhər 5 nömrəli tam orta məktəb əsaslı təmir edilmiş, 360 yerlik yeni korpus, 10 nömrəli tam orta məktəbdə idman, akt zalı və bufetdən ibarət əlavə korpus inşa edilmişdir. Hazırda 17 nömrəli tam orta məktəbin, Şəki Rayon Təhsil Şöbəsinin inzibati binasının yeni tikintisi və Baş Küngüt kənd tam orta məktəbinin əsaslı təmiri başa çatmaq üzrədir.Şin, Baş Şabalıd, Baş Göynük, Göybulaq kəndlərində isə yeni məktəb tikintiləri başlanılmışdır.\nDaha sonra S.İsmayılova qeyd etmişdir ki, qarşıdan gələn dərs ili ölkəmizin həyatında əlamətdar hadisə - prezident seçkilərinin keçirilməsi ilə yadda qalacaq. O, əminliklə bildirmişdir ki, Şəkinin çoxsaylı təhsil işçiləri bu günün və gələcəyin partiyası olan Yeni Azərbaycan Partiyasının namizədi İlham Əliyevə yekdilliklə səs verəcəklər.\nMəruzə ətrafında müzakirələrdə Şəki şəhər 14 nömrəli tam orta məktəbinin direktoru İradə Abdullayeva, şəhər fizika - riyaziyyat və humanitar təmayüllü liseyin müəllimi Reyhan Xəlilova, Oxud kənd tam orta məktəbinin məzunu, 696 balla Azərbaycan Respublikasının Prezidenti yanında Dövlət İdarəçilik Akademiyasına qəbul olmuş Fəridə Hacıhəsənli, Təhsil Nazirliyinin keçirdiyi müsabiqədə uğurla iştirak edərək rayonun Biləcik kəndində ingilis dili fənni üzrə vakant yeri tutmuş gənc müəllim Arzu Şamilli və valideyn Mehman Salamov çıxış etmişlər.\nŞəki Rayon İcra Hakimiyyətinin başçısı Elxan Usubov konfransda çıxış edərək təhsil işçilərini əldə olunmuş uğurlara görə və yeni dərs ilinin başlanması münasibəti ilə təbrik etmiş, onlara gələcək fəaliyyətlərində müvəffəqiyyətlər arzulamışdır.\nTəhsil Nazirliyinin nümayəndəsi Əhliyət Adıgözəlov ölkəmizdə gənc nəslin təhsilinə göstərilən diqqət və qayğıdan, görülən işlərdən ətraflı bəhs etmiş, konfrans iştirakçılarının təkliflərinə öz münasibətini bildirmiş, təhsil işçilərinin qarşısında duran vəzifələrdən danışmışdır.\nKonfransın qərar layihəsi oxunmuş, Şəki rayon təhsil işçilərinin sentyabr konfransı iştirakçıları adından Azərbaycan Respublikasının Prezidenti cənab İlham Əliyevə müraciət qəbul olunmuşdur.\nMasallıda son illərdə 33 yeni məktəb binası tikilmişdir\nSentyabrın 6-da Masallı rayonu təhsil işçilərinin ənənəvi konfransı keçirilmişdir. Konfransda Təhsil Problemləri İnstitutunun əməkdaşı Rafiq Qəndilov, rayon icra hakimiyyətinin başçısı Rafil Hüseynov, Milli Məclisin deputatları Elmira Axundova, Nəriman Əliyev, idarə və müəssisələrin rəhbərləri, iş adamları, məktəb direktorları, qabaqcıl müəllimlər iştirak etmişlər.\nKonfransda "2012-2013-cü tədris ilində görülən işlərin yekunu, 2013-2014-cü tədris ilinə hazırlığın vəziyyəti barədə" Masallı RTŞ-nin müdiri Astan İbişov məruzə etmişdir.\nMəruzədə qeyd edilmişdir ki, ölkə Prezidenti cənab İlham Əliyevin qayğısı, Təhsil Nazirliyinin təhsilin daha da inkişafı naminə həyata keçirdiyi çox mühüm işlər hesabat dövründə qarşıya qoyulmuş vəzifələrin həllində əsas rol oynamış, təhsilin ayrı-ayrı sahələri üzrə Dövlət Proqramlarının yerinə yetirilməsi istiqamətində əməli tədbirlər həyata keçirilmiş, RTŞ tərəfindən strateji iş planı hazırlanıb təsdiq edilmiş, fəaliyyət planının icrası əsasən yerinə yetirilmişdir.\nBildirilmişdir ki, rayonun 64 tam orta məktəbində 22826, 31 ümumi orta məktəbdə 4019 nəfər şagird təhsil alır. 4 ibtidai məktəb 80 şagirdi əhatə edir.\nÜmumilikdə 26925 nəfər şagirdin təlim-tərbiyəsi ilə 2796 nəfər müəllim məşğul olur.\n3 məktəbdənkənar tədris müəssisəsi - Uşaq-Yeniyetmələr Yaradıcılıq Mərkəzi, Uşaq-Gənclər İdman Məktəbi, Uşaq-Gənclər Şahmat Məktəbi fəaliyyət göstərir. Diqqətə çatdırılmışdır ki, əksər məktəblərdə müasir texnologiyalar lazımi texniki qaydada quraşdırılmışdır. Masallı RTŞ və bir sıra məktəblər birbaşa İnternet xəttinə qoşulmuşdur. Yeni texnologiyalardan birbaşa dərslərin gedişində istifadəsi daim diqqət mərkəzindədir.\nYeni dərs ilində ibtidai siniflər üçün 18619, yuxarı sinif şagirdləri üçün 22233 ədəd dərslik gətirilmiş və məktəblərə verilmişdir.\n2013-cü ildə qəbul imtahanlarının nəticəsinə görə 546 nəfər sənəd verən məzundan 262 nəfər tələbə adını qazanmışdır. 38 nəfər abituriyent 500, 9 nəfər məzun isə 600-dən yüksək bal toplamışdır.\nOrta ixtisas məktəblərinə qəbul imtahanlarında 500 nəfər şagirddən 256 nəfəri orta ixtisas məktəblərinə qəbul olmuşdur.\nŞəhər 3 nömrəli tam orta məktəbin məzunu Gülay Sabir qızı Seyfullayeva ali məktəblərə qəbulda 685 bal toplayaraq rayon üzrə ən yüksək nəticə göstərmiş və Prezident təqaüdünə layiq görülmüşdür.\nBu il "Ən yaxşı müəllim" müsabiqəsində Böyük Xocavar kənd tam orta məktəbinin dil-ədəbiyyat müəllimi Sevda Məmmədova 22,1 bal toplayaraq qalib adını qazanmışdır.\nBildirilmişdir ki, məktəblilərin fənn olimpiadasının Respublika mərhələsində də rayon məktəblilərinin uğurları böyükdür. Ə.Əsgərov adına Köhnə Alvadı kənd tam orta məktəbinin IX sinif şagirdi Məzahim Çingiz oğlu Məzahimli fizika fənni üzrə IV yer, B.Məmmədov adına Böyük Xocavar kənd tam orta məktəbinin IX sinif şagirdi Röyal Qəşəm oğlu Həmidov biologiya fənni üzrə IV yer, Ə.Məmmədov adına Öncəqala kənd tam orta məktəbinin XI sinif şagirdli Tünzalə Nizami qızı Əliyeva biologiya fənni üzrə IV yerə layiq görülmüşlər. Ulu öndər Heydər Əliyevin 90 illik yubileyi ilə əlaqədar Bakı şəhərində keçirilən musiqi festivalında Q.İsmayılov adına Şərəfə kənd tam orta məktəbinin VIII sinif şagirdi Ramil Əsəd oğlu Seyfullayev fəxri diploma layiq görülmüş və Respublika inşa yazı müsabiqəsində "Dəfinə" məktəb-liseyinin X sinif şagirdi Azər Əlinaz oğlu Talıbzadə qalib olmuşdur.\nDövlət Proqramına əsasən və Heydər Əliyev Fondunun təşəbbüsü ilə "Yeniləşən Azərbaycana yeni məktəb" devizi altında son illərdə Masallıda 33 yeni məktəb binası tikilmiş, 5 məktəb isə əsaslı təmir olunmuşdur.\nKurikulumun tətbiqi ilə əlaqədar və 2013-2014-cü dərs ilində VI sinifdə dərs deyəcək fənn müəllimləri Təhsil Nazirliyinin təşkil etdiyi kurslara cəlb edilərək yeni təlim texnologiyasını öyrənirlər.\nBu il 32 nəfər gənc müəllim Təhsil Nazirliyində müəllimlərin işə qəbulu üzrə test imtahanını müvəffəqiyyətlə verərək rayon məktəblərində vakant yerlərə müəllim təyin edilmişdir.\nKonfransın sonunda təhsil işçiləri Azərbaycan Respublikasının Prezidenti cənab İlham Əliyevə müraciət qəbul etmişlər.\nAzərbaycan müəllimlərinin XIV qurultayına nümayəndələr seçilmişdir\nSentyabrın 6-da Samux rayon müəllimlərinin konfransı olmuşdur. Konfransdan öncə ümummilli lider Heydər Əliyevin xatirəsi yad edilmiş, abidəsi önünə əklil qoyulmuşdur.\nKonfransı Samux Rayon Təhsil Şöbəsinin müdiri Gülağa Hüseynov açıq elan etdikdən sonra Azərbaycan Respublikasının Dövlət himni səsləndirilmişdir.\nKonfransda Samux Rayon İcra Hakimiyyətinin, hüquq-mühafizə orqanlarının rəhbərləri, Təhsil Nazirliyinin nümayəndəsi, məktəb direktorları, müəllimlər iştirak etmişlər.\n"2012-2013-cü dərs ilinin yekunları və yeni dərs ilində qarşıda duran vəzifələr" mövzusunda konfrans Samux Rayon Təhsil şöbəsinin müdiri Gülağa Hüseynovun məruzəsi ilə davam etdirilmişdir. Qeyd edilmişdir ki, rayonda 35 ümumtəhsil məktəbi fəaliyyət göstərir. Onlardan 23-ü tam orta, 11-i ümumi orta, 1-i ibtidai məktəb və 5-i məktəbdənkənar müəssisədir. 2012-2013-cü tədris ilində rayon ümumtəhsil məktəblərində 7658 nəfər şagird təhsil almış, məktəbdənkənar müəssisələrdə isə 1450 şagird asudə vaxtlarını səmərəli keçirmişdir. Kurikulum layihəsi üzrə bu il rayonun I-VI siniflərində 4404 nəfər şagird təhsil alacaqdır. Rayon məktəblərinin I siniflərinə isə 808 nəfər şagirdin qəbul edilməsi planlaşdırılmışdır.\nQeyd edilmişdir ki, təhsil nazirinin 7 avqust 2007-ci il tarixli 953 nömrəli əmrinin icrası təmin edilmiş, rayon məktəblərinin şagirdləri tam məktəbli formasına keçmişdir. "Təhsil sisteminin informasiyalaşdırılması üzrə Dövlət Proqramı"na uyğun olaraq rayonun ümumtəhsil məktəbləri 266 ədəd kompüter,13 ədəd noutbuk, 13 ədəd proyektor dəsti ilə təmin edilmiş, məktəblərin bir qismi tam şəkildə İnternetə qoşulmuşdur.\n2012-2013-cü tədris ilində maddi-texniki bazanın möhkəmləndirilməsi ilə əlaqədar olaraq Samux şəhər 2 nömrəli tam orta, Poylu kənd tam orta, Salahlı kənd ümumi orta, Seyidlər kənd tam orta, Lək kənd tam orta və Qiyaslı kənd ümumi orta məktəbləri müasir tələblər səviyyəsində tikilib istifadəyə verilmişdir. Hazırda 2 məktəbin - Qarabağlılar, Əhmədbəyli kənd tam orta məktəblərinin yeni binası inşa edilir. Qırmızı Samux, Alabaşlı, Zazalı kənd tam orta məktəblərində isə əsaslı təmir işləri yekunlaşmaq üzrədir.\nDiqqətə çatdırılmışdır ki, builki məzunlardan 121 nəfəri ali təhsil, 49 nəfər isə orta ixtisas təhsili müəssisələrinə qəbul edilmişdir. Bu il 9 nəfər 600-dən yuxarı, 12 nəfər isə 500-600 arası bal toplamışdır.\nMəruzə ətrafında Qarayeri qəsəbə 1 nömrəli məktəb-liseyin müəllimi İltimas Əliyeva, Kəsəmən kənd ümumi orta məktəbinin dırektoru Tahir Bağırov, rayon Uşaq-gənclər şahmat məktəbinin direktoru Faiq Aslanov, Samux şəhər 2 nömrəli tam orta məktəbin müəllimi Səlminə Məmmədova işlədikləri məktəblərdə qazındıqları uğurlardan, nöqsanlardan və qarşıda duran vəzifələrdən danışmışlar.\nZazalı kənd tam orta məktəbinin məzunu 675 balla Gəncə Dövlət Universitetinin riyaziyyat-informatika fakültəsinə daxil olmuş Kübrə Mehdiyeva, Seyidlər kənd tam orta məktəbinin məzunu, 669 balla Qafqaz Universitetinə daxil olmuş Səbinə Abbasova, Qarayeri qəsəbə 2 nömrəli tam orta məktəbin məzunu Lalə Amanova 648 balla Bakı Dövlət Universitetinin tarix fakültəsinə daxil olmuş məzunlar öz çıxışlarında qazandıqları nailiyyətlərdən danışmış və sonda onlara əmək sərf etmiş müəllimlərinə minnətdarlıqlarını bildirmişlər.\nTəhsil Nazirliyinin nümayəndəsi Sübhi Kazımov öz çıxışında təhsil naziri Mikayıl Cabbarovun təbrikini konfrans iştirakçılarına çatdırmışdır. Sonra o, təhsil sahəsində aparılan islahatlardan, ölkə rəhbərinin təhsilə daim qayğısından, təhsilin müasir tələblər səviyyəsində inkişaf etdirilməsindən danışmışdır.\nSamux Rayon İcra Hakimiyyətinin başçısı Alı Qocayev çıxış edərək yüksək bal toplayan 3 məzuna kompüter dəstı, digər məzunlara isə qiymətli hədiyyələr vermişdir.\nKonfransın sonunda Azərbaycan müəllimlərinin XIV qurultayına Samux Rayon Təhsil Şöbəsinin müdiri Gülağa Hüseynov, TİAHİ Samux Rayon Komitəsinin sədri Natiq Hüseynov, Sərkar kənd tam orta məktəbinin müəllimi Zöhrə Verdiyeva, Samux şəhər 2 nömrəli tam orta məktəbin müəllimi Səlminə Məmmədova nümayəndə seçilmişdir.


Yanukoviç martda postu ilə vidalaşa bilər\n4 Fevral 2014 17:39\nUkrayna parlamenti bu gün növbəti sessiyasına başlayıb.Publika.Az –ın “İnterfaks” xəbər agentliyinə istinadən verdiyi məlumata görə, Ali Rada bu həftə ərzində Konstitusiya islahatlarının keçiriləcəyi referendumla bağlı qanun qəbul edə bilər.\nHakim Regionlar Partiyasından olan deputat Nikolay Rudkovski parlamentin bugünkü iclasında mart ayında referendum və növbədənkənar seçkilərin keçirilməsini təklif edib. O, qeyd edib ki, parlament müvafiq qanunu bu həftə qəbul etməlidir. “Bu həftədə referendum haqqında qanunu qəbul etmək və gələn ay bir neçə məsələ üzrə referendumu keçirmək lazımdır. Parlament və ya prezident respublikası, proporsional və ya majoritar seçki sistemi, Ukraynanın Avropa İttifaqı və ya Gömrük Şurasına üzvlüyü kimi suallara cavab tapılmalıdır”, - deputat bildirib.\nUkrayna prezidenti Viktor Yanukoviç isə bildirib ki, müxalifətlə razılaşmayacağı halda vaxtından əvvəl prezident və parlament seçkilərini, həmçinin Konstitusiya islahatları ilə bağlı referendum keçirməyə hazırdır.\nXatırladaq ki, 2004-cü il Konstitusiyasına qayıdış təklifi ilə UDAR Partiyasının lideri Vitali Kliçko çıxış edib. Onun fikrincə, bu ölkənin siyasi böhrandan çıxması üçün yollardan biri olacaq. “Batkivşina” parlament fraksiyasının lideri Arseni Yasenyuk da bildirib ki, “Ukrayna prezidentinin diktator səlahiyyətləri ləğv edilməlidir”.\nParlamentin sessiyası ilə birlikdə Kiyev Şəhər Şurasının iclası keçirilir. İclasda müxalifətin nümayəndələri rayon şuralarının yaradılması və onlara seçkilərin keçirilməsi təklifi ilə çıxış edib. Kiyev Şəhər Şurasının qarşısında isə bir neçə yüz nəfər mitinq keçirir.


Great.az » Niyə? Necə? » NİYƏ hamilə qadınları ürəyi bulanır?\nNİYƏ hamilə qadınları ürəyi bulanır?\n17 сентябрь, раздел: Niyə? Necə? / Qadın dünyası / Sağlamlıq haqqinda, просмотров 4 404\ntoksikoz Nədir, istənilən hamilə qadın bilir ]. Toksikoz – deyil hamiləliyin məcburi atributu, bəziləri hesab etdiyi kimi. Onu hamiləliyin çətinləşdirilmələrinə aid edillər, buna görə o hər bir gələcək anada yaranmır.\nToksikoz erkən və gec olur.\nBu və ya digər dərəcədə demək olar ki, hamilələrin yarısı erkən toksikozlarla əzab çəkir, xüsusilə birinci vaxtı və çoxmeyvəli hamiləliydə. Ürək bulanmasında, qusmada, başgicəllənmədə erkən toksikoz ifadə edilir.\nƏn çox bu xoşagəlməz simptomlar səhərlər görünür və tez keçirlər, amma bəzi gələcək analar tam proqram üzrə alırlar – onların bütün günü ürəyi bulanır, qidanın qəbulundan asılı olmayaraq. Bu artıq toksikozun ağır forması hesab edilir və tibbi müdaxiləni tələb edir.\nNecə erkən toksikozun öhdəsindən gəlmək olar?\n-birinci, gün ərzində çox maye sərf etmək lazımdır, hamiləliyin birinci yarısında bunu məhdudiyyətlərsiz etmək olar.\nİkincisi, orqanizmlə yaxşı yarı sulu qida mənimsənilir, buna görə hamiləyə ona üstün tutmanı verməyə dəyir.\nÜçüncüsü, yataqda səhər yeməyi – hamiləlik zamanı bu heç vaxt olmadığı kimi aktualdır, çünki səhər ürək bulanmasının öhdəsindən gəlməyə kömək edəcək.\nDördüncüsü, gələcək ananın menyusu vitaminlərlə və mineral maddələrlə zəngin olmalıdır, onda meyvələrin olmaqı mütləq məcburdur, tərəvəzlər, süd, kəsmik, yağsız ət. Yaxşı tədricən, amma tez-tez yemək, qidalanmanın optimal rejimi – gün ərzində beş-altı dəfə kiçik porsiyalarla.\nGec toksikoz, və ya qestoz , bir qayda olaraq, hamiləliyin 3 rübündə yaranır, və erkəndən çox daha təhlükəli hesab edilir. Arterial təzyiqin artımı qestoza simptomudur, şişmiş halda olma, sidikdə zülalın mövcudluğu. Vaxtında təhlükəli əlamətləri aşkar etmək üçün və çətinləşdirmələrin qarşısının alınması üçün tədbir görmək üçün, gələcək ana həkimlərin tövsiyələrini izləməlidir, analizləri vermək, çəkinin (orta hesabla hamiləlik üçün çəkinin əlavəsi 10-12 kq ötməməlidir) əlavəsini izləmək müntəzəm.\nHamilə qadında toksikozun yaranması ümumi sağlamlıq vəziyyətindən birbaşa asılıdır, çünki mayalanma anından qadının orqanizmi öz yeni roluna uyğunlaşmağa başlayır, sistemlərin və orqanların işi dəyişir, hər şey ona yönəldilmişdir, sağ-salamat çıxartmaq üçün və körpəni doğmaq üçün.


Nəşr edilib 08.06.2018 10:50\nNəşr edilib 08.06.2018 10:48\nSərgidə “İslam Mədəniyyətinin Paytaxtı Naxçıvan-2018” gümüşdən hazırlanmış loqotipi, üzərində loqotip əks olunmuş döş nişanları, zərflər, poçt markaları, “Naxçıvanın türk-islam mədəniyyəti abidələri: tarixdə və günümüzdə” beynəlxalq konfransının materialları, “Naxçıvan: türk-islam mədəniyyəti abidələri”, “İslamda müdrik kəlamlar”, "Naxçıvan türbələri", "Naxçıvan hamamları", "Naxçıvan buzxanaları", "Qədim və müasir Naxçıvan" kitabları, "İslam mədəniyyətinin paytaxtı Naxçıvan-2018" loqotipinin tanıtım video-çarxı, "Naxçıvan: türk-islam mədəniyyəti abidələri" televiziya filmi, Naxçıvandakı türk-islam mədəniyyəti abidələrinin əks olunduğu suvenirlər, həmçinin üzərində loqo olan xalça, duzdan, muncuqdan, gipsdən, misdən və dəridən hazırlanmış əl işləri, müxtəlif aksesuarlar, eləcə də “İslam Mədəniyyətinin Paytaxtı Naxçıvan-2018” loqosunun əks olunduğu yerli məhsullar nümayiş olunurdu.\nNəşr edilib 06.06.2018 06:57\nNəşr edilib 05.06.2018 07:00\nDoğma diyarımız islami dəyərləri özündə qoruyub yaşadan türk-islam mədəniyyəti nümunələri, tarixi-dini abidələrlə zəngindir. Kəngərli rayonunun qədim yaşayış məskənlərindən olan Qarabağlar kəndi də əsrlərə şahidlik edən abidələri ilə özünə şöhrət qazanmış yurd yerlərimizdəndir. Burada hələ eramızdan əvvəl II-I minilliklərə aid edilən və bu günümüzə qədər qorunub yaşadılan qədim tikililər tariximizin izlərini özündə saxlayan daş kitabələrdir. Qarabağlar kəndindəki Pələng qayası dağının cənub ətəklərində yerləşən, əsrlərdən bəri insanların inanc yerinə, müqəddəs ziyarətgahına çevrilən belə tikililərdən biri də Asnı piridir.\nBurada olarkən kəndin ziyalı ağsaqqalarından Nahas Səfərovla söhbət zamanı dedi ki, Naxçıvan Muxtar Respublikası Ali Məclisi Sədrinin diqqət və qayğısı nəticəsində qədim diyarımızda tarixi abidələrin mühafizəsi və tədqiqi, maddi-mənəvi irsimizin qorunaraq gələcək nəsillərə çatdırılması istiqamətində əhəmiyyətli işlər görülüb. Qarabağlar kəndindəki orta əsrlərdən qalma digər memarlıq abidələri ilə birgə Asnı pirində də yenidənqurma işləri aparılıb. Əvvəllər pirin yахınlığındа möhrədən tikilmiş dördkünc fоrmаlı köhnə tikili hаzırdа mоnumеntаl quruluşa malik mеmаrlıq аbidəsilə əvəz olunub. Binanın künc divarları uca çıxıntılarla hörülərək milli naxışlarla bəzədilib. Burada zəvvarlar üçün mədəni-məişət şəraiti yaradılıb, həyətyanı sahədə geniş abadlıq işləri aparılıb, yaşıllıq zolaqları salınıb, oturacaqlar quraşdırılıb. Pirin yaxınlığında sıldırım qayaların arasından çıxan gursulu bulaq da insanların inanc yerinə çevrilib və хаlq tərəfindən müqəddəsləşdirilib.\nNəşr edilib 05.06.2018 06:44\nHindistan Respublikasının ölkəmizdəki fövqəladə və səlahiyyətli səfiri Sanjay Rana mayın 31-də Naxçıvan Muxtar Respublikasına səfər edib. İyunun 3-dək davam edən səfər çərçivəsində diplomat muxtar respublikanın təhsil, mədəniyyət müəssisələri, tarixi abidələri və gəzməli-görməli yerləri ilə tanış olub.\nBeynəlxalq rəsm festivalının iştirakçıları\nNəşr edilib 30.05.2018 08:30\nNaxçıvan haqqında çoxsaylı paylaşımlar ediblər\nÖtən həftə keçirilən “Naxçıvan – bəşəriyyətin beşiyi” IV Beynəlxalq Rəsm Festivalı burada yaradılan bir-birindən dəyərli əsərlərlə yadda qaldı. Qədim diyarın tarixi, müasir həyatı, mədəniyyəti, habelə Naxçıvan şəhərinin İslam Mədəniyyətinin Paytaxtı olması bu əsərlərin əsas məğzini təşkil edirdi.\nFestivala dəvət almış rəssamların Naxçıvanın gəzməli və görməli yerləri ilə tanışlığı onlarda böyük maraq doğurub. Bunu həmin sənət adamlarının öz vətənlərinə geri qayıtdıqdan sonra sosial şəbəkələrdə etdikləri paylaşımlarda da görmək mümkündür. Bu paylaşımlarda Naxçıvanın maraqlı yerləri ilə tanışlıqdan alınan təəssüratların nə qədər dolğun olduğu aydın anlaşılır.\nTürkiyəli rəssam Nülufər İnaltongun “Facebook” sosial şəbəkə hesabında onların festival müddətində Naxçıvanqalada, Bəhruz Kəngərli adına Rəssamlar Parkında, Bəhruz Kəngərli Muzeyində, Xalça Muzeyində, müqəddəs Əshabi-Kəhf ziyarətgahında, Naxçıvan Dövlət Tarix Muzeyində, habelə Naxçıvan Muxtar Respublikası Rəssamlar Birliyinin Sərgi Salonunda və Əcəmi seyrəngahında olduqları zaman çəkdiyi fotoşəkillər paylaşılıb.\n31 -dən səhifə 53


Potensial vərəm ocağı yetişir\n2021, 24 İyul, şənbə, Bakı vaxtı 00:08\nİkinci mərtəbəyə qoyduqları taxta nərdivanla yuxarı qalxanda sağ-salamat geri qayıdacağın barədə şübhələr oyanır\nHamamın hamam kimi işləmədiyi bir yer var: Lökbatandan bir qədər aralıda Buta qəsəbəsindəki 59 saylı ikimərtəbəli hamamda məcburi köçkünlər və evsiz-eşiksizlər məskunlaşıb.\n1993-cü ildə Ağdam şəhərindən qaçqın düşən Rəfiqə Əsgərovanı 3 oğlu, 2 gəlini və 4 nəvəsiylə birlikdə hamamda yaşayır:\n«Açıq olub, girmişik içinə. Çöldə qalmalı deyilik ki... Biz də vətəndaşıq, elim vardı, obam vardı, qoyub gəlmişəm, nə olsun? Ta mən də oldum buranın vətəndaşı, kimə deyək dərdimizi? Bircə dəfə təmir aparıblar burda. O da bildir idi deyəsən».\nRəfiqə Əsgərovanın həmyerlisi Səbinə Mahmudova hamamın ikinci mərtəbəsində yaşayır. O qaçqın gəldikləri günləri xatırlayaraq deyir ki, ikinci mərtəbəyə girmək üçün özləri\ndivarı deşib qapı açıblar.\n«ÖZÜM YEKƏ GƏLİNƏM, MƏN YIXILMIŞAM»\nİkinci mərtəbəyə qoyduqları taxta nərdivanla yuxarı qalxanda sağ-salamat geri qayıdacağın barədə şübhələr oyanır. Mənzil sakini Səbinə Mahmudova bu şübhələri əminliyə çevirdi:\n«Neçə dəfə körpə uşaq yıxılıb. Özüm yekə gəlinəm, mən yıxılmışam. Bax o pilləkənlə…»\nHər otağa girdikcə adamın bircə istəyi baş qaldırır: tez bayıra çıxıb nəfəs almaq! Nəmişliyin qoxusu divarlardan insanların geyimlərinə də hopub.\nTibb eksperti Adil Qeybulla deyir ki, bu şərait yaşam standartına cavab vermir:\n«Belə yerdə ağciyərlərin iltihabı, pnevmoniyası ilə müşayiət olunan xəstəlik baş verə bilər. revmatik xəstəliklər belə nəm yerlərdə çox aktiv inkişaf edirlər. Divarda göbələklər inkişaf edə bilər və bunlar nəfəs yollarına düşərək ağır infeksiya törədər. Nəm yerdə olan xəstələrdə həm də vərəm\nmikrobakteriyası üçün əlverişli şərait var».\nEkspertin dediklərini Rəfiqə Əsgərova öz ailə faciəsiylə təsdiq edir. O, hamam-evində oğlunu və ərini itirib:\n«BİR XƏSTƏ YOLDAŞIM, BİR DƏ XƏSTƏ OĞLUM VARDI. İKİSİ DƏ NƏMİŞLİKDƏN ÖLDÜ».\nİki uşaq anası Günay Ağakişiyeva sağlamlığının çoxdan əldən getdiyini deyir:\n«Qarnımda su əmələ gəlib özümün. Həkimdə yoxlanmışam. Sementin üstündə qalmaqdandır…»\nRəfiqə Əsgərova deyir ki, yağış bu sakinlər üçün adi təbiət hadisəsi olmaqdan çıxıb, göydən gələn bəlaya çevrilib. Müsahiblərim bu bəlaya stəkandan tutmuş vannaya qədər əllərinə düşən qab-qacaqla divar çəkdiklərini deyirlər:\n«Çiskin oldu, bax, divarla gəlir o suyun hamısı;\nStəkanına kimi düzürəm altından;\nHər yerdən damır. Evdə bankalardan belə düzürük, xeyri yoxdur. Gəlib baxan yoxdur, heç kim».\nHAMAMDA DOĞULAN, BÖYÜYƏN UŞAQLAR…\nHamamda yaşayan sakinlər əsasən müxtəlif obyektlərdə fəhlə işləyirlər. Eni 17 metr, uzunluğu 27 metr olan hamamı əsaslı təmir etdirmək üçün yemək xərclərinə qənaət etmək isə heç kəsə məntiqi görünmür. 17 ildir burda məskən salanlar ilin soyuq aylarında vəziyyət dözülməz hala gələndə Qaradağ Rayon İcra Hakimiyyətinə üz tuturlar. Sonuncu dəfə keçən il etdikləri şikayətdən sonra binanın üstünə tol örtük salınıb ki, yağış evin içinə dammasın.\nHamamda doğulan, böyüyən uşaqların sayı böyükləri keçib. Sağlamlıqları da göz qabağındadır: aralarında öskürəkdən revmatizmdən əziyyət çəkməyən yoxdur.\n«HƏLƏ BUNDAN DAHA AĞIR VƏZİYYƏTDƏ OLANLAR VAR»\nQaçqın və məcburi köçkünlərin sosial problemlərinin həlli ölkədə «Qaçqınların və məcburi köçkünlərin yaşayış şəraitinin yaxşılaşdırılması və məşğulluğunun artırılması üzrə Dövlət Proqramı» ilə həyata keçirilir.\nQaçqınların və Məcburi Köçkünlərin İşləri üzrə Dövlət Komitəsinin mətbuat xidmətindən Sənan Hüseynov deyir ki, bu proqramın icrası 2012-ci ildə başa çatır. Amma yeni yaşayış yerlərinə köçürülənlər arasında hamamda məskunlaşanlar yoxdur:\n«Hələ bundan daha ağır vəziyyətdə olanlar var. Əvvəl onlar köçürüləcək, sonrakı proqramlarda digər qaçqınlar nəzərə alınacaq».\nHüquqşünas Sadiqə Mehdizadə deyir ki, bu hamam qanunvericilikdəki yaşayış sahəsi şərtlərinə cavab vermir. O deyir ki, yeni qəbul olunmuş Mənzil Məcəlləsində sosial kirayə anlayışı var və o, məhz belə - xüsusi qayğıya ehtiyacı olan şəxslər üçün nəzərdə tutulub:\n«Yaşayış şəraiti Mənzil Məcəlləsində göstərilmiş şərtlərdən qat-qat aşağı olan və ümumi tələblərə cavab verməyən şəxslər üçün sosial kirayə müqaviləsi nəzərdə tutulub. Bu, çox aşağı kirayə haqqı şərtilə əhalinin müdafiəyə ehtiyacı olan hissəsi üçün nəzərdə tutulub».


24 yanvar 2022 15:50 (UTC +04:00)\nMənim Şuşa həsrətim yox, Şuşa yaram var idi...\nŞəhid xəbərləri ala-ala böyüyərək, həm də kiçilirdim utancımdan...\nHəsrətini çəkə bilmirdim ki Şuşanın...görməmişdim\nMən balaca idim Şuşa dərdi düşəndə qəlbimə. Sevdim, Şuşanı heç görmədən, vuruldum. O sevdirdi mənə, Şuşalı dostum. İndi o yoxdur, ancaq Şuşa var. O mənə Şuşanı iliyiməcən sevdirmişdi. Şuşaya aparacam səni, mən aparacam deyəndə həmişə qəmli gözlərinin dərinliyində bir işıq görürdüm. O gətirmədi, ancaq mən gələ bildim. Mən bugündən artıq Şuşanı bir daha görüm deyə həsrətindən yenidən qayıtmaq üçün tələsəcəm. Şuşa dərdim deyil mənim artıq. İllərlə böyüyə-böyüyə kiçilmişdim. Bir günə 30 ilə kiçilən insan nə qədər ucadan uca olarmış, ilahi! Mən artıq qalib xalqın uşaq ikən böyüyən, ancaq şəhid qanı ilə zirvələri fəth edən, yüksələn bir vətənin övladıyam!\nGünel Gözəlova, jurnalist\n18 may 2022 , 18:31\n18 may 2022 , 17:30\nHava yenə PİSLƏŞƏCƏK: Güclü külək, dolu... - XƏBƏRDARLIQ\n18 may 2022 , 16:45\n18 may 2022 , 16:33\n18 may 2022 , 16:00


Bu xəstəliklər icbari tibbi sığortaya daxil edilmədi\n08:49 09 İyul 2020\n14:11 14.02.2020 Qısa URL\nDövlət tərəfindən sığorta haqqı ödənilən vətəndaşlarla sığorta haqqı ödəyən şəxslərin alacağı tibbi xidmətlər arasında heç bir fərq olmayacaq\nBAKI, 14 fevral — Sputnik. Azərbaycanda icbari tibbi sığorta sisteminə bu il daxil olmayan tibbi xidmətlərin adları açıqlanıb.\nSputnik Azərbaycan-ın məlumatına görə, bununla bağlı Azərbaycan-Fransa Ticarət və Sənaye Palatasına üzv şirkətlər üçün "İcbari Tibbi Sığorta üzrə məlumatlılığın artırılması" mövzusunda keçirilən tədbirdə İcbari Tibbi Sığorta üzrə Dövlət Agentliyinin Regional mərkəzlərlə iş şöbəsinin müdiri Şükür Eyvazov məlumat verib. Onun sözlərinə görə, icbari tibbi sığorta sisteminə bu il daxil olmayan xidmətlər psixi davranış pozuntularının müayinə və müalicəsi, QİÇS, orqan transplantasiyası, ambulator şəraitdə dərman təchizatı, kosmetik prosedurlar və plastik cərrahiyyə, şəkərli diabet, talassemiya xəstələrinin müalicəsi, dializ, stomatoloji xidmətlərdir:\nE.Eyvazov bildirib ki, bu il yanvarın 1-dən ölkə üzrə tətbiq olunmağa başlayan icbari tibbi sığorta sistemi çərçivəsində tibbi xidmətlərdən ilkin mərhələdə ölkə əhalisinin 27 faizi faydalanacaq: "Ən son olaraq, Bakı və Sumqayıtda icbari tibbi sığorta çərçivəsində tibbi xidmətlərin tətbiqinə başlanacaq və bununla da icbari tibbi sığorta sisteminin əhatə dairəsi 100 faizə çatacaq".\nXudatda xəstəxana fəaliyyətini dayandırıb? Camaatın etirazına cavab\nHəkimlərin dərman firmaları ilə işbirliyinə son qoyulur


Bakıda ilk dəfə xaricdə təhsil almaq istəyən gənclər üçün forum keçirildi - FOTO\n15:40 30-11-2019 143\nBakıda ilk dəfə 800- dən çox insanın iştirakı ilə “Xaricdə təhsil forumu 2019” keçirilib. Sosial şəbəkələrdə fəaliyyət göstərən və 30.000 dən çox üzvü olan “Çörək almaq adıyla çıxanlar” qrupunun təsisçisi və ABŞ Təhsilli Azərbaycan Məzunları İctimai Birliyinin sədri Toğrul Ələkbər 50 –yə yaxın könüllülərdən ibarət komandası ilə ərsəyə gətirdiyi forumun əsas məqsədi xaricdə təhsil almaq istəyən gəncləri hər tərəfli məlumatlandırmaq idi.\nLayihə rəhbəri Toğrul Ələkbər bildirdi ki, Bakıda ilk dəfə keçirilən xaricdə təhsil forumunda dünyanın müxtəlif ölkələrində, fərqli ixtisas məzunları olan spikerlər auditoriya ilə çörəyin dadını paylaşacaqlar: “ Bu gün forum iştirakçılarının hər birinin bir gözləntisi var idi. Və bu zalda onlar əsl iradə, əzmkarlıq hekayələrini dinlədilər.\nSpikerlərimizin seçimi zamanı bu məqamı çox düşünmüşdük. 800 nəfərdən çox auditoriyanın maraq dairəsini əhatə etmək, gözləntilərini qarşılamaq asan məsələ deyil. Amma hər çıxışdan sonra əmin olduq ki, bunu bacardıq. Və düşünürük ki, qarşısına məqsəd qoyan, mübarizə aparmağı bacaran hər bir gəncə bu gün çox faydalı olduq.”\nZeytun bağları, British Council, EduMax, Lingva Language School, Libraff, Career Guid, Solitonun sponsorluğu və VitaDiet, Buta Art & Sweets, Starbucks, Özgədəbəy, Böyük Dayaq İctimai Birliyi, KönüllüSən, GUYS, EduMap tərəfdaşlığı ilə baş tutan forumda 8 spiker bir- birindən fərqli və maraqlı mövzularda çıxış etdilər.\nSpikerlər ABŞ, Polşa, Portuqaliya, İngiltərə,Finlandiya, Türkiyə, Kipr və Malayziyanın aparıcı universitetlərinin fərqli ixtisaslarının məzunları olaraq xaricdə təhsili qazandıqdan sonra yaşadıqları macəraları, maraqlı anları və karyera inkişafı ilə bağlı şəxsi təcrübələrini bölüşdülər. Aktiv auditoriyanın iştirakı ilə baş tutan forumda qonaqlar tərəfdaş və sponsorlar tərəfindən hədiyyələr də qazandı.\nMəlumat üçün bildirək ki, “Xaricdə təhsil forumu 2020” gələn il ilin oktyabr ayında keçirilməsi nəzərdə tutulur. Daha ətraflı məlumat üçün “Çörək almaq adıyla çıxanlar” qrupunun facebook və instagram səhifəsində elanları izləmək mümkündür.\nFacebook : https://www.facebook.com/groups/188289155084137/


Yuxuda bu insanı görmüsünüz? - FOTO\n20:42 10 Noyabr 2019\nUzun illərdir internetdə fenomenə çevrilmiş "Bu Adam" (This Man) tam açıqlanmayan bir obrazdır. İnsanların yuxuda gördüyü iddia edilən bu sirli varlığı incələyək. Yuxuda bu insanı görmüsünüz? Minlərlə insanın yuxularına girən, sirri açılmayan əsrarəngiz adam\nMilli.Az bildirir ki, şəklin çəkildiyi vaxtdan indiyədək Los-Ancelsdən, Tehrandan, Parisdən, Moskvadan və digər bölgələrdən 2000-dən çox insan şəkildəki obrazı yuxuda gördüyünü söyləyib. Fenomenə çevrilən şəxsi tapmaq üçün bir çox ölkədə elanlar yerləşdirilib.\nYuxuda bu insanı görmüsünüz? Minlərlə insanın yuxularına girən, sirri açılmayan əsrarəngiz adam\nThisMan.org bu adamı yuxuda görənlər üçün açılmış saytdır. Burada bir çox dildə məlumatlar, elanlar yerləşdirilib. (publika.az)\nXəbərin orijinal ünvanı: https://news.milli.az/interest/800454.html\nYuxuda bu insanı görmüsünüz FOTO


Səməd Vurğunun ailəsi ilə məşhur market arasında qalmaqal | Panorama\nSəməd Vurğunun ailəsi ilə məşhur market arasında qalmaqal\n«Oba» marketlər şəbəkəsinin yayımladığı reklam çarxı narazılıqlara səbəb olub.\nPrimeTime.Az xəbər verir ki, reklam çarxı Azərbaycanın görkəmli xalq şairi Səməd Vurğunun «Azərbaycan» şeirindən götürülmüş misraların dəyişdirilməsi əsasında çəkilib. Bu isə Səməd Vurğunun ailəsində böyük narazılıq yaradıb.\nMəsələ ilə bağlı açıqlama verən şairin nəvəsi Nigar Vəkilova belə bir reklamın çox iyrənc və səviyyəsiz olduğunu bildirib: «Mən bu məsələni eşidən kimi Səməd Vurğunun ev muzeyinin direktoru Nüşabə xanım Vəkilovaya xəbər verdim. Axı bu cür şeirin misralarının bir hissəsini dəyişdirib belə bir aşağılayıcı reklamda necə çəkib yayımlaya bilərlər ki? Kənardan çox iyrənc görünür. Biz bu səviyyəsiz reklam çarxı ilə bağlı ciddi tədbirlər görəcəyik. İlk tələbimiz o reklamın yayımının dayandırılmasıdır. Məhkəməyə müraciət etməyi də düşünürük, amma hələ müraciət etməmişik». Xatırladaq ki, «Azərbaycan» şeiri 1933-cü ildə yazılıb. 1959-cu ildə şeir «SSRİ xalqları ədəbiyyatı üzrə müntəxəbat»a daxil edilib. Şeirin sözlərinə bəstəkar Ələkbər Tağıyev tərəfindən eyniadlı «Azərbaycan» mahnısı bəstələnib.\nQeyd edək ki, sözügedən reklam çarxı «El bilir ki, sən mənimsən, alış-veriş mərkəzimsən» misraları əsasında hazırlanıb və bir neçə radioda yayımlanır.\n«Oba» marketlər şəbəkəsi məsələ ilə bağlı açıqlama verib.\nŞəbəkədənBakuPost.az-a daxil olan açıqlamada bildirilib ki, sözügedən reklam çarxının dayandırılmağı tələb edilib: «Bu iş radiolardan birinə həvalə edilmişdi. Bu gündən etibarən reklam çarxının yayımının dayanmasını tələb etmişik. Əlavə olaraq bildirmək istəyirik ki, şairin nəvəsi Nigar xanımla da əlaqə saxladıq. «Oba» marketlər şəbəkəsi adından yaranan anlaşılmazlığa görə üzrümüzü qəbul etməsini xahiş etdik. Nigar xanım bizim üzürxahlığımızı qəbul etdi».\nƏrdoğan cənazə mərasimində tabut daşıdı — FOTO\nTəyinat gözləyən yüksək vəzifələr — SİYAHI\nNigar Röyaya cavab verdi: “Sən mənə zəng edərdin…” — VİDEO\nABŞ prezidenti sosial şəbəkədə yeni xəbər kanalını işə saldı\nSevil-Sevinc bacılarına canlı efirdə elçi gəldi — Oğlan studiyaya girdi, ...


26 Noyabr 2020 12:54 | 4 442\n“Biz ötən həftə Paris meriyasının erməni lobbisinin əlində siyasi alətə çevrildiyinin şahidi olmuşduq. Dünən isə bir daha əmin olduq ki, dünyanın 7 ən güclü ölkəsindən biri olan Fransa erməni lobbisinin iradəsindən asılı vəziyyətdədir və erməni maraqları Fransa mənafelərindən daha üstündür. Bu cür vəziyyət Fransa kimi dövlətə yalnız zərər gətirə bilər. Heç şübhəsiz ki, Fransa Senatında qəbul edilmiş, tamamilə qərəzli xarakter daşıyan “Dağlıq Qarabağ Respublikasının tanınması zərurəti” adlı qətnamə də bir qrup qatı ermənipərəst senator tərəfindən irəli sürülüb və yalnız təxribat kimi qiymətləndirilə bilər”. Bunu Yeni Azərbaycan Partiyası Nizami rayon təşkilatının sədri, Milli Məclisin deputatı Sədaqət Vəliyeva deyib.\nSədaqət Vəliyeva bildirib ki, Senatın qəbul etdiyi qətnamənin hüquqi qüvvəsi yoxdur və bu, Azərbaycan üçün adi kağız parçasından başqa bir şey deyil: “Lakin bu qətnamə hüquqi sənəddən çox siyasi xarakterli bir aktdır. Bu səbəbdən də qətnamənin qəbulu Azərbaycanın beynəlxalq səviyyədə, o cümlədən elə Fransanın özü tərəfindən tanınan ərazi bütövlüyünə və beynəlxalq hüququn əsas prinsiplərinə açıq hörmətsizlik deməkdir. Təsəvvür edin ki, BMT Təhlükəsizlik Şurasının qəbul etdiyi 4 qətnaməyə Fransa da səs verib və bu qətnamələr Dağlıq Qarabağ münaqişəsinin həllini, işğal edilmiş Azərbaycan torpaqlarının qeyd-şərtsiz boşaldılmasını özündə ehtiva edir. Lakin belə bir addımla Fransa Senatı dövlətin iradəsinin əksinə gedir və öz-özünü inkar və ifşa edir. Fransa Senatı tərəfindən belə bir qərəzli mövqeyin ortaya qoyulması bir daha isbatlayır ki, Fransa ATƏT-in Minsk qrupunun 3 həmsədr dövlətlərindən biri olaraq neytral deyil, əksinə Azərbaycana qarşı Ermənistanın yanında yer alıb. Məhz vasitəçi mandatı daşıyan bir ölkənin belə bir qətnamə ilə çıxış etməsi həmin dövlətin bitərəfliliyini ciddi şəkildə şübhə altına alır”.\nSədaqət Vəliyeva diqqətə çatdırıb ki, həmsədr ölkə olaraq münaqişə tərəflərinə yanaşmada Fransanın tərəfsizliyini və qərəzsiz mövqeyini qoruması onun məsuliyyətidir: “İstər Fransa Senatı, istərsə də hökuməti anlamalıdır ki, bu cür addımlar ilk növbədə Azərbaycan ictimaiyyətində Fransanın vasitəçi kimi nüfuzuna xələl gətirir, ədalətliliyi şübhə altına düşür. Həmçinin, Fransa Senatının bu qərarı həm Avropada güclənməkdə olan İslamofobiyanın daha dərinləşməsinə, həm separatizm meyillərinin güclənməsinə, həm də tarixin saxtalaşdırılmasının adi hala çevrilməsinə rəvac verə bilər. Eyni zamanda, bu qərar Fransanın beynəlxalq imicinə böyük zərbə olar və bu ölkə qlobal etimad kreditini itirər. Eləcə də Senat qəbul etdiyi qərarla Fransa parlamentarizm tarixinin utancverici səhifəsini yazmış olur. Ona görə də, Fransa Senatının erməni lobbisinin və diasporasının dəstəyi, yaxud təzyiqi ilə qərəzli qətnamələr qəbul etmək əvəzinə sülh, sabitlik və tərəqqiyə xidmət edən fəaliyyətlə məşğul olması həm Fransanın maraqlarına cavab verər, həm də Cənubi Qafqaz regionunun dayanıqlı inkişafına yardımçı olardı. Ümid edirəm ki, Fransa Prezidenti, hökuməti real situasiyanı dəyərləndirəcək və adekvat addımlar atacaq, bir daha Azərbaycanın ərazi bütövlüyünə dəstəyini ifadə edəcək. Əks halda zaman gələr müstəmləkəçiliyin ən son nümunələrindən biri olan Qəmər adalarının Mayot adası məsələsi kimi müvafiq gündəliklər Fransanın qarşısına çıxarıla bilər”.


Gürcü liderdən Azərbaycana növbəti xəyanət - İvanişvili erməni teatrı tikir - Hürriyyət\nGürcü liderdən Azərbaycana növbəti xəyanət – İvanişvili erməni teatrı tikir\n25 Avqust, 2019, 22:35\nHakim “Gürcü Arzusu-Demokratik Gürcüstan” partiyasının lideri, ölkənin keçmiş baş naziri Bidzina İvanişvili Petros Adamyan adına Tbilisi Dövlət Dram Teatrının tikintisini maliyyələşdirir.\nEurasia Diary “Sputnik Ermənistan”a istinadən bildirir ki, bu barədə teatrın bədii rəhbəri Armen Bayanduryan məlumat verib.\nBildirilir ki, Tbilisidəki köhnə teatr binası 2018-ci ildə sökülüb. Əvvəlcə onun bərpası planlaşdırılıb, amma o qədər bərbad vəziyyətə düşübmüş ki, layihə müəllifləri onu sökərək eyni yerdə yeni bir teatr tikməyə qərar veriblər.\n“Yeni teatrın tikintisi təxminən 18 milyon dollara başa gələcək. Gürcüstanın keçmiş baş naziri, hakim “Gürcü Arzusu – Demokratik Gürcüstan” partiyasının lideri Bidzina İvanişvili “Kartu” fondundan vəsait ayıraraq maliyyələşməni tamamilə öz üzərinə götürüb”,-deyə Bayanduryan bildirib.\nOnun sözlərinə görə, artıq təməl qoyulub, karkas düzəldilib. İnşaat işlərinə 40 işçi, müasir avadanlıq cəlb edilib, ən yaxşı tikinti materiallarından istifadə olunur.\nQeyd edək ki, Gürcüstan parlamentinin üzvü Azər Süleymanov bu qərarı Azərbaycana qarşı edilmiş "xəyanət" kimi şərh edib. Onun sözlərinə görə bu İvanaşvilinin Azərbaycana və azərbaycanlılar qarşı etdiyi ilk xəyanət deyil. Deputat bir neçə ay əvvəl erməni terrorçu Avakyana abidə ucaldılmasını və İvanaşvilinin komandasının üzvü olan Salome Zurabişvilinin seçki qabağı kompaniyalarda ermənipərəst açıqlamalarını misal göstərərək İvanaşvili komandasının ermənipərəst siyasət yürütdüklərini bildirib.


Heç bir məhkumun qaça bilmədiyi dünyanın ən çətin həbsxanası… – FOTOLAR » Anews.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nHeç bir məhkumun qaça bilmədiyi dünyanın ən çətin həbsxanası… – FOTOLAR\n22:15 | 11.01.2019\nHeç bir məhkumun qaça bilmədiyi dünyanın ən çətin həbsxanası.\nAnews.az Moderator.az-a istinadən xəbər verir ki, Alcatraz həbsxanası dünyanın ən qorxunc həbsxanaları siyahısına daxil edilib. 1933-cü ildə Alcatraz minimum qoruma xidmətinə malik olub. Məhkumlar adada yaşayanların uşaqlarına baxıcılıq ediblər.\nAlcatraz məhkumlarına isti su verən tək həbsxanadır. Bunun isə səbəbləri var. Məhkumlar isti suya öyrəşdikləri üçün əgər həbsxanadan qaçmağa cəhd edərlərsə, soyuq su ilə cəzalandırılırlar. Həbs müddətində bir çox məhkumların başlarına hava gəlib. Bəziləri intihar edərək, digərləri isə eynək şüşəsi ilə özlərinə xəsarət yetirib canlarını qurtarmağa çalışıblar.\nHəbsxananın daha bir özəlliyi ondan ibarətdir ki, burada qadın yoxdur. Nəzarətçilərdən tutmuş, həkimlərə kimi hamısı kişidir. Bir çox məhkumlar iyirmi il ərzində heç bir qadın səsi eşitməyiblər. Digər həbsxanalarda nöqsana yol verən məhkumlar bura göndərilir. Altı ya da səkkiz il cəza çəkdikdən sonra əgər özlərini yaxşı aparıblarsa, əvvəlki həbsxanlarına geri qaytarılırlar. Məhkumların saxlandığı yer şkafdan bir az böyükdür və hətta məhkum əlini tam açmaq istəyərkən divara dəyir, amma içərisində hamam, tualet və çarpayısı var.\nMəhkumların ay ərzində bir dəfə ailələri ilə görüşmək hüquqları var, amma bunun da qadağaları var. Cinsi münasibət, içki, yemək və məhkumun həyatı ilə bağlı danışmaq qadağandır. 1945-ci ildə John Giles adlı məhkum çamaşırxanadan götürdüyü başqa bir formayla həbsxanadan qaçmağı bacara bilib. Amma maşın şəhər mərkəzinə çatdıqdan sonra o, tutularaq yenidən həbsxanaya qaytarılıb.\nBildirilir ki, buradan hələ heç bir məhkum qaçmağı bacara bilməyib. Həbsxanadan qaçmağı 36 nəfər sınayıb və onlardan 23-ü tutulub, 6-sı güllələnib, 5-i isə itkin düşüb. Onların da öldüyü təxmin edilir. Buradan qaçmağı sonuncu dəfə üç qardaş Frank, Klaranse və John qardaşları sınaqdan keçirib. Hətta onların qaçmağı "Alcatrazdan qaçış” adlı kitabın çapına və sonradan filmin çəkilməsinə səbəb olub. Düzəltdikləri alətlərlə tunel qazaraq dənizə çıxmağa çalışsalar da, onları bir daha görən olmayıb və bildirilir ki, ölüblər. Amma onların xilas olduqdan sonra yaşadıqlarını təxmin edənlər də var.\n16:56 | 07.01.2019\nTürkiyədə batan gəmidə olan azərbaycanlıların kimliyi bilindi - Yenilənib + VİDEO\n23:44 | 06.01.2019\nTələbə qızları öldürən qatil məktubunda bunları yazıb – Foto\n16:57 | 01.01.2019\nPilot vəkil sevgilisini hədiyyəyə görə döydü — FOTOLAR\n23:22 | 12.12.2018\n23:52 | 10.12.2018\nSevgilisini şantaj edən qadının məhkəməsi başladı\nİnsanlar küçələrdə küləklə belə “güləşir” - VİDEO\nMəşhur idmançını öldürənlərə hökm oxundu\n“Azərenerji” işinin öhdəsindən gələ bilmədi: Ölkədə enerji böhranı yaşanır\nHava ilə bağlı qərargahdan son məlumat